Slobodan Vasković - Sa druge strane...: Formiranje Savjeta ministara: Čović između Evrope i Dodika\nFormiranje Savjeta ministara: Čović između Evrope i Dodika\nKljučna tačka postizbornog političkog raspleta jeste formiranje vlasti na nivou BiH i taj akt će uveliko determinisati dalja dešavanja u BiH i oba njena entiteta.\nKoalicioni kapacitet za formiranje vlasti na nivou BiH imaju i SNSD i SDS i obje stranke se u ovoj izbornoj ravni doživljavaju pobjedničkim.\nOba srpska bloka, i onaj okupljen oko SNSD-a i Savez za promjene, nakon prvih izbornih rezultata iskazali su želju da učestvuju u vlasti na niovu BiH.\nRazloga je mnogo, ali za Režim (primarno SNSD) je učešće u Savjetu ministara mogućnost da u dobroj mjeri stabilizuju sopstvene redove, nakon teškog izbornog udarca, dok za Savez (primarno SDS) participiranje u vlasti na nivou BiH znači i zvanično veliku pobjedu u izbornoj trci.\nGubitak vlasti na nivou BiH za SNSD bi bio novi težak udarac, od kojeg bi se vrlo vrlo teško oporavili. Takav rasplet bi značio gubitak ključnog uticaja na politička kretanja u BiH, koja značajne reperkusije imaju i na dešavanja u entitetu.\nŠtaviše, u vrhu SNSD-a su svjesni realnosti (po njih otvorene opasnosti) koja kaže da bi SDS-ovo osvajanje vlasti na bh. nivou, toj stranci i Savezu otvorilo veoma širok prostor i za formiranje entitetske vlade.\nU toj situaciji u velikoj mjeri bili bi uzdrmani DNS i SPRS, koji bi krenuli u veliko, precizno premjeravanje, prije nego presijeku kome će se privoljeti.\nU detalju, gubitak uticaja nad Upravom za indirektno oporezivanje, Sipom i ostalim brojnim bh. institucijama, za SNSD bi značio potpunu političku klaustrofobiju i izuzetno jaku aritmiju, kao posledice straha od rasplitanja brojnih afera, koje su oni do sada „držali u zamrzivaču“, jakim uticajem na pomenute subjekte.\nStoga je Režim ispalio spin, kojim pokušava uplašiti moguće partnere iz Federacije BiH, ali i međunarodnu zajednicu, i natjerati ih da podrže učešće SNSD-a u vlasti na bh. nivou.\n„U SNSD-u će biti jako zadovoljni, ukoliko SDS uđe u vlast na bh. nivou, jer će to Miloradu Dodiku omogućiti da se u potpunosti posveti nezavisnosti Republike Srpske“, teza je koju Režimski telali raznose po „teheranskim mahalama“, kako domaćim, tako i stranim.\nOvaj SNSD-ov „borbeni komplet“ je bezvrijedan i u ravni je „plašenja mečke rešetom“, ali oni računaju da će postići cilj tim nejakim ispraznim prijetnjama, jer će ojačati želju za nedjelovanjem i bilo kakvim talasanjem, jednog dijela političkog establišmenta u BiH (kako domaćeg, tako i stranog) i dijela javnog mnenja, čija je deviza „samo bonaca“.\nRiječ je o političkim hedonistima, kojima ne odgovara nikakva promjena stanja u BiH, zato što ovaj haotični i rasuti ambijent itekako odgovara njihovim karijerama, bilo političkim ili poslovnim.\nIsta ta hedo-grupacija smatra da izborni rezultati nisu donijeli nikakvu promjenju, što je svjesno političko sljepilo, sračunato da bi se njime spriječilo bilo kakvo talasnje i drugačiju strukturu vlasti, što bi, samo po sebi, značilo itekako veliku i značajnu promjenu.\nRežimski spin o „posvećenosti nezavisnosti RS“ ispaljuje se danima, kako bi se pokušali ojačati „ne talasaj redovi“, koji, u određenoj mjeri, mogu uticati na postizbornu slagalicu.\nSpin je isprazan i nikakve „posvećenosti nezavisnosti RS“ u Režimskim redovima neće biti, ukoliko Savez uspije da osvoji vlast na bh.niovu; Štaviše, nakon toga unutar Režima nastupiće potpuna panika, dok će se u redovima njihovih koalicionih partnera suočiti sa izborom između „prošlosti i budućnosti“.(To suočavanje već je počelo, nakon što je Mladen Bosić ponudio koaliciju DNS-u i SPRS-u na nivou RS, na koju je Petar Đokić kliknuo prihvatanjem razgovora na tu temu. Bosić je ovom gestom razbio spin Režima da sigurno oni formiraju Vladu RS).\nUkratko, ukoliko Savez za promjene bude učestvovao u vlasti na bh. nivou, to će značiti da je Režim u RS nabijen u mišiju rupu, ali i da će mu ta mišija rupa, protokom vremena, biti prevelika.\nKljučeve formiranja Savjeta ministara BiH drži HDZ i od političke odluke vrha te stranke zavisi da li će njegov dio iz RS činiti SNSD ili SDS.\nHDZ i SNSD već godinama imaju odlične odnose i Dodik je u velikoj mjeri bio agent političkih interesa Dragana Čovića, što ukazuje da bi lider HDZ-a trebalo da snažno zaigra na kartu Režima iz RS.\nMeđutim, nije to ni blizu gotova stvar, jer HDZ ima potpisanu Deklaraciju o zajedničkom djelovanju narodnjačkih partija iz BiH, među kojima su SDS i PDP.\nPredstavnici SDA, SDS-a, PDP-a, HDZ-a BiH i HDZ-a 1990 potpisali su 04. aprila 2014. godine u Sarajevu zajedničku deklaraciju o evropskim vrijednostima i zajedničkim ciljevima stranaka iz BiH koje pripadaju ili podržavaju Evropsku narodnu stranku.\nDeklaraciju su potpisali predsjednici SDS-a Mladen Bosić, PDP-a Mladen Ivanić, HDZ-a BiH Dragan Čović, HDZ-a 1990 Martin Raguž i zamjenik predsjednika SDA Bakir Izetbegović.\nPoseban naglasak u Deklaraciji stavljen je na “unutrašnji politički dogovor”, kao jednu od najvažnijih stvari za deblokadu BiH, u naredne četiri godine nakon izbora u oktobru. To, praktično, znači da se HDZ, potpisivanjem Deklaracije, obavezao na formiranje vlasti sa SDS-om, PDP-om i ostalim narodnjačkim partijama iz BiH.\nSvoj potpis na Deklaraciju, Čović vrlo teško može ignorisati, jer bi ga odstupanje od dokumenta dovelo u nezavidnu situaciju spram Evropskih narodnjaka. Zato on ne bira između SNSD-a i SDS-a, već između jačanja uloge HDZ-a i na unutrašnjem i na spoljnom planu, što bi značila narodnjačka koalicija u bh. institucijama ili između slabljenja HDZ-a i na unutrašnjem i na spoljnom planu, što bi začilo odstupanje od Deklaracije.\nŠta će uraditi Čović? Na ovo pitanje, njemu bliski saradnici bi odgovorili: “On je ultrapragmatičan”!


Krediti naši nasušni i kako do njih - Bizlife.rs\n09:51 Beograd, 14/11/2017\nJedino su keš krediti od svih pozajmica ove godine u porastu, a prosečan iznos koji građani uzimaju je oko 3.000 evra, piše Blic.\n– Gotovinski krediti su dostupni zaposlenim građanima, kao i penzionerima bez obzira li zaradu i penziju primaju preko Inteze ili ne. Na raspolaganju je više modela dinarskih gotovinskih kredita, a prosečan iznos u prvih deset meseci ove godine je 2.200 evra – kažu u Intezi. ojvođanskoj banci naglašavaju da je za dobijanje keš kredita važan i iznos zarade.\nPre svega je potrebno stalno zaposlenje, najmanje šest meseci rada kod poslednjeg poslodavca i minimalno 150 evra mesečne zarade. Od dokumentacije prilikom apliciranja neophodna je potvrda o zaposlenju, administrativna zabrana, kao i izveštaj Kreditnog biroa – ističu u ovoj banci.


Izgradnja savremenog prihvatilišta za pse u Prači | Vlada Kantona Sarajevo\nMinistar privrede Kantona Sarajevo Haris Bašić i vršilac dužnosti direktora Kantonalnog javnog preduzeća Veterinarska stanica Nirves Bulaja posjetili su danas prihvatilište za napuštene i izgubljene životinje u Prači gdje im je, između ostalog, detaljno predstavljen idejni projekt izgradnje novog savremenog prihvatilišta za pse.\nMinistar Bašić je u razgovoru sa kolegama izrazio zadovoljstvo dosadašnjim angažmanom menadžmenta Veterinarske stanice, kao i radom i brigom uposlenika prema psima.\nPosebno je istakao važnost postojanja kontinuiranog praćenja rada prihvatilišta od strane nevladinih udruga i volontera koji se bave pitanjima zbrinjavanja pasa lutalica.\n"Uvjeren sam da će izgradnja novog prihvatilišta biti završena u rekordnom roku, jer je to apsolutno u interesu zajednice. Prilikom posjete smo se uvjerili da su poboljšani uslovi za boravak, kao i da psi dobijaju kvalitetnu ishranu", rekao je ministar Bašić.\nTender za izbor izvođača za izgradnju trebao bi biti raspisan krajem ovog mjeseca.\nMinistarstvo privrede je za prvu fazu izgradnje izdvojilo sredstva u iznosu od milion KM, dok će za drugu fazu iz budžeta za narednu godinu biti izdvojeno 1.405.000 KM, a sve na osnovu ranije izrađene studije izvodljivosti.


Uskoro: FlyBosnia uvodi letove iz Sarajeva za London, Rim i Pariz – BHDINFODESK\nby BHD Info Desk Administrator 23/06/2019 23/06/2019 0400\nAviokompanija FlyBosnia u narednom periodu namjerava uvesti linije iz Sarajeva prema Londonu, Parizu i Rimu, potvrđeno je iz ove kompanije.\nNakon širenja flote i uspostavljanja letova za Saudijsku Arabiju i Kuvajt, kompanija najavljuje linije prema evropskim metropolama kao što su glavni gradovi Engleske, Italije i Francuske.\nTime bi se nakon više od deset godina Sarajevo ponovo aviolinijom povezalo sa Londonom i Parizom.\nFlyBosnia trenutno ima dva aviona Airbus A319 aviona, ali širenje flote će se nastaviti, najava je iz kompanije. Do 2023. godine je planirano da u hangaru imaju osam aviona.


RUSIJA Ministar vanjskih poslova\nTeheran strahovao zbog izvještaja o naprednim američkim borbenim avionima u tom području\nMinistar vanjskih poslova Rusije Sergej Lavrov izjavio je danas da se nenamjerno iransko obaranje aviona ukrajinske aviokompanije prošle sedmice dogodilo u trenutku kada je Teheran strahovao zbog izvještaja o naprednim američkim borbenim avionima u tom području.\n- U zraku u iranskom pograničnom području u to vrijeme je bilo u zraku najmanje šest aviona F-35. Ove informacije tek trebaju biti verificirane, ali želim da podvučem nervozu koja uvijek prati takve situacije - rekao je Lavrov, a prenio Reuters.\nIransko obaranje aviona, u kojem je poginulo svih 176 osoba, dovelo je do višednevnih protesta protiv vlasti, a nakon što je iranska vojska priznala da je slučajno oborila avion.\nLavrov incident nazvao ljudskom greškom Foto: AFP\n- Postoje informacije da su Iranci očekivali još jedan američki napad, ali nisu znali u kojem obliku bi mogao da se dogodi - rekao je Lavrov.\nSergej Lavrov Rusija Teheran\nLavrov upozorio na raspad iranskog nuklearnog sporazuma


Otvoreni Parlament | Šesta posebna sednica , 2021-11-02.\nŠesta posebna sednica , 02.11.2021.\nSednica je trajala od 11:05 do 11:20\nŠesta posebna sednica Narodne skupštine Republike Srbije u Dvanaestom sazivu (2021.)\nObraćanje Anite Dimitriju, predsednice Predstavničkog doma Republike Kipar\nPoštovane dame i gospodo narodni poslanici, Vaše Ekselencije, poštovane dame i gospodo, otvaram Šestu posebnu sednicu Narodne skupštine Republike Srbije u Dvanaestom sazivu.\nOvu posebnu sednicu sazvao sam da bi se Narodnoj skupštini obratila predsednica Predstavničkog doma Republike Kipar, Njena Ekselencija Anita Dimitriju.\nČast mi je da, u ime Narodne skupštine i u svoje ime, pozdravim Njenu Ekselenciju gospođu Anitu Dimitriju, predsednicu Predstavničkog doma Republike Kipar.\nPored nje pozdravljam i ostale uvažene članove delegacije Republike Kipar i predstavnike diplomatskog kora u Republici Srbiji koji prisustvuju današnjoj posebnoj sednici.\nŽelim samo pre njenog obraćanja da još jednom istaknem da je nama u poseti predsednica parlamenta zemlje koja je najveći prijatelj Srbije u Evropi. Želim da se zahvalim, u ime Republike Srbije i svih naših građana, na podršci i bratskoj ljubavi, ili sestrinskoj, svejedno, koju nam pružaju svih ovih godina i uzvraćamo.\nSada pozivam Njenu Ekselenciju gospođu Anitu Dimitriju, predsednicu Predstavničkog doma Republike Kipar, da nam se obrati. Izvolite.\nVaša Ekselencijo predsedniče Narodne skupštine Republike Srbije, poštovani članovi srpske Vlade, poštovane gospođe i poštovana gospodo poslanici, poštovani gosti, osećam izuzetnu radost i čast što se nalazim u Beogradu i na ljubazan poziv prijatelja gospodina Dačića, predsednika srpskog parlamenta, i što sam u prilici da se obratim Narodnoj skupštini Republike Srbije. Prenosim vam srdačne pozdrave, ljubav i duboko poštovanje članova Predstavničkog doma Republike Kipar i čitavog kiparskog naroda.\nGospodine predsedniče, ova moja zvanična poseta ističe našu zajedničku volju i opredeljenost za dalje jačanje i proširenje izuzetnih odnosa koji postoje između naših parlamenata dugi niz godina, zarad obostranog interesa naših zemalja i naroda, bratskih odnosa koji sežu u prošlost, u doba Jugoslavije i Pokreta nesvrstanih. Odnosa zasnovanih na našim snažnim, istorijskim, kulturnim i verskim vezama, koje su dodatno ojačane našom zajedničkom posvećenošću, principima demokratije, pravde i mira, odnosa solidarnosti i međusobne podrške u važnim pitanjima za svaku od naše dve države, ali i odnosa strateškog opredeljenja, kojima je cilj da istaknu i ojačaju značajnu ulogu koju naše dve zemlje imaju, nastojanjima da se obezbede uslovi mira, bezbednosti i stabilnosti u ključnim strateškim područjima Balkana i Mediterana.\nKao država članica Evropske unije, Republika Kipar podržava i nastaviće da podržava evropsku perspektivu Srbije. Pozdravljamo napredak koji je vaša zemlja postigla u kontekstu svojih pristupnih pregovora i radujemo se nastavku procesa, otvaranju i zatvaranju novih poglavlja, kao što je navedeno i u izveštaju Evropske komisije o napretku, iz oktobra 2021. godine.\nPretpristupni period predstavlja, doduše, dug i bolan proces, međutim, uverena sam da će intenziviranjem tempa reformi, u kombinaciji sa onim što je postigao vaš ponosni narod i rukovodstvo Republike Srbije, vaša zemlja postati član evropske porodice.\nZa Kipar, pristupanje Srbije Evropskoj uniji predstavlja preduslov za jačanje stabilnosti na Balkanu, koja je neraskidivo povezana sa bezbednošću i stabilnošću u Evropi i mi podržavamo ovu poziciju u okviru institucija Unije. Na tom putu uvek ćete imati iskrenog, nesebičnog i postojanog ambasadora, koji iskreno veruje da budućnost Srbije može biti samo evropska i, naravno, kredibilnog partnera nakon pristupanja.\nŽelim da vas uverim u spremnost Predstavničkog doma, kao što već i dobro znate, da pruži Srbiji stručnost koju je stekla po pitanjima usaglašavanja sa evropskim tekovinama, u kontekstu Memoranduma o razumevanju, gospodine predsedniče, koji je potpisan između naša dva parlamenta 2018. godine.\nPoštovani gospodine predsedniče, koristim priliku da ovde svojim prisustvom potvrdim stav vlasti i čvrstu podršku Republike Kipar punom poštovanju suverenih prava i teritorijalnog integriteta Republike Srbije. Istorijski dug i jasan stav Republike Kipar jeste da ne priznaje jednostrano proglašenu nezavisnost Kosova i Metohije. To je pravni osnov za rešavanje ovog pitanja, ostaje Rezolucija Saveta bezbednosti Ujedinjenih nacija 1244/99 o statusu Kosova.\nU nedostatku obostrano prihvatljivog rešenja u vezi sa pitanjem statusa te oblasti jednostrano proglašenje nezavisnosti Kosova ostaje potpuno nezakonito. Više od 47 godina nakon vojne invazije i kontinuirane Turske okupacije teritorije Republike Kipar, kiparski narod se bori za ponovno ujedinjenje zemlje, za oslobođenje od okupatorskih trupa i povratak izbeglica u domove svojih predaka.\nNeumorno ponavljam u svakom pravcu da je naš cilj bio i ostao postizanje pravednog i trajnog rešenja kiparskog problema na osnovu međunarodnog prava odgovarajućih rezolucija Saveta bezbednosti UN i evropskih principa. Rešenja dvozonalne federacije sa dve zajednice, bez anahronističkih garancija okupacionih trupa i odnosa zavisnosti. Rešenje koje će Kipar učiniti modernom, održivom i funkcionalnom državom čiji će građani određivati svoju sadašnjost i budućnost u uslovima bezbednosti, stabilnosti i skladnog suživota kako zahteva i naš evropski identitet.\nNaši napori su međutim u suprotnosti sa nepopustljivošću i ekspanzijom Turske čija provokacija opasno raste ne samo na štetu Kipra i Grčke već i šireg regiona. Turska strana otvoreno zahteva rešenje sa dve države na Kipru kršeći odgovarajuće rezolucije Saveta bezbednosti UN i dogovoreni okvir UN razrešavanje kiparskog problema. Nikada nećemo uslišiti takve neprihvatljive stavove koji uostalom izričito odbacuju i UN, EU i cela međunarodna zajednica. Turska stvara novi status kvo i na kopnu i na moru. Kontinuirano kršenje i od strane Turske ekskluzivne ekonomske zone Republike Kipar otvaranje po nalogu predsednika Turske dela zatvorenog područja Famaguste za komercijalnu eksploataciju, kršenje Rezolucije Saveta bezbednosti 550 i 780 i najava gospodina Erdogana o daljoj militarizaciji okupiranih teritorija predstavljaju deo turske ekspanzionističke politike na štetu celog kiparskog naroda i kiparskih Grka i kiparskih Turaka.\nU borbi za iznalaženje rešenja kiparskom problemu nismo sami na svojoj strani imamo punu i neprekidnu podršku i pomoć Srbije na čemu smo vam veoma zahvalni, bio bi propust da ne izrazimo najdublju zahvalnost i priznanje Kipra zbog dragocenog doprinosa srpskog naroda kroz učešće srpskog odreda u mirovnim snagama na Kipru, kao i našu zahvalnost za podršku neotuđivom pravu Republike Kipar da ostvari svoja suverena prava u okviru ekskluzivne ekonomske zone.\nPredsedniče Narodne skupštine Republike Srbije, poštovani članovi, dragi prijatelji i braćo, najiskrenije se zahvaljujem na vašem ljubaznom pozivu, na srdačnoj dobrodošlici i toplom gostoprimstvu, kao i na velikoj počasti da se obratim danas Narodnoj skupštini Republike Srbije.\nIzražavam od srca Republici Srbiji i bratskom srpskom narodu želje za ostvarenje njegovih plemenitih ciljeva, društvenim napretkom i prosperitetom.\nPrenosim tople pozdrave kiparskog naroda našoj srpskoj braći. Hvala vam.\nZahvaljujem još jednom, Njenoj Ekselenciji, gospođi Aniti Dimitriju, predsednici predstavničkog doma Republike Kipar na obraćanju.\nNeka živi večno bratstvo i prijateljstvo između Kipra i Srbije.\nZaključujem Šestu posebnu sednicu Narodne skupštine Republike Srbije u Dvanaestom sazivu.


obavezna rezerva banaka – Bankar.me\nTag Archives: obavezna rezerva banaka\nBanke u rezervi drže 181 milion eura\nMarch 27, 2021 BANKE, CRNA GORA, CRNA GORA, SVE VIJESTI 0\nObavezna rezerva banaka na kraju februara iznosila je 181 milion eura, pokazuju novi podaci Centralne banke CBCG\nObavezna rezerva banaka 179,4 miliona\nFebruary 19, 2021 BANKE, CRNA GORA, CRNA GORA, SVE VIJESTI 0\nObavezna rezerva banaka na kraju decembra prošle godine je, prema podacima Centralne banke (CBCG), iznosila 179,4 miliona eura.\nObavezna rezerva banaka 178 miliona eura\nDecember 9, 2020 BANKE, CRNA GORA, CRNA GORA, SVE VIJESTI 0\nNa kraju oktobra obavezna rezerva banaka je bila 178,1 milion eura. Po podacima Centralne banke, 51,1 odsto od ove sume je na računima u CBCG a u inostranstvu 48,9 odsto.\nDecember 4, 2020 BANKE, Članci, CRNA GORA, CRNA GORA, SVE VIJESTI 0\nNa računima obavezne rezerve banaka u zemlji izdvojeno je 51,1 odsto, a na računima CBCG u inostranstvu 48,9 odsto.\nOctober 19, 2020 BANKE, CRNA GORA, CRNA GORA, SVE VIJESTI 0\nObavezna rezerva banaka na kraju septembra je iznosila 178,5 miliona eura, pokazuju podaci Centralne banke (CBCG).\nObavezna rezerva 178,8 miliona eura\nSeptember 8, 2020 BANKE, CRNA GORA, CRNA GORA, SVE VIJESTI 0\nObavezna rezerva banaka na kraju jula je, prema podacima Centralne banke (CBCG), iznosila 178,8 miliona eura.\nAugust 7, 2020 BANKE, CRNA GORA, CRNA GORA, SVE VIJESTI 0\nObavezna rezerva banaka na kraju juna je, prema podacima Centralne banke (CBCG), iznosila 179,5 miliona eura. Od ukupnog iznosa na računima obavezne rezerve banaka u zemlji izdvojeno je 51,4 odsto, a na računima CBCG u inostranstvu 48,6 odsto.\nObavezna rezerva banaka 179,3 miliona eura\nJune 23, 2020 BANKE, CRNA GORA, CRNA GORA, SVE VIJESTI 0\nObavezna rezerva banaka na kraju maja je, prema podacima Centralne banke (CBCG), iznosila 179,3 miliona eura.\nMay 27, 2020 BANKE, CRNA GORA, CRNA GORA, SVE VIJESTI 0\nObavezna rezerva banaka na kraju aprila je, prema podacima Centralne banke, iznosila 251,7 miliona eura.\nBankama na raspolaganju više novca za kredite\nMay 12, 2020 BANKE, Članci, CRNA GORA, CRNA GORA, SVE VIJESTI 0\nSavjet Centralne banke Crne Gore usvojio je Odluku o izmjenama Odluke o obaveznoj rezervi banaka kod Centralne banke Crne Gore kojom je stopa obavezne rezerve koju su banke dužne da polože kod CBCG smanjuje za dva procentna poena.\nMarch 29, 2020 BANKE, CRNA GORA, CRNA GORA, SVE VIJESTI 1\nPrema podacima Centralne banke (CBCG), obavezna rezerva banaka na kraju februara iznosila je 255,7 miliona eura.\nObavezna rezerva banaka 260,3 miliona\nFebruary 24, 2020 BANKE, CRNA GORA, CRNA GORA, SVE VIJESTI 0\nPrema podacima Centralne banke (CBCG), obavezna rezerva banaka na kraju januara je iznosila 260,3 miliona eura. Od ukupnog iznosa na računima obavezne rezerve banaka u zemlji izdvojeno je 59,1 odsto, a na računima CBCG u inostranstvu 40,9 odsto\nJanuary 23, 2020 BANKE, CRNA GORA, CRNA GORA, SVE VIJESTI 0\nObavezna rezerva banaka na kraju decembra je, prema podacima Centralne banke (CBCG), iznosila 260,1 milion eura.


Dva miliona radi, a penziju prima 1,7 miliona - PKS-RPK Novi Sad\nPrema podacima Ministarstva privrede, objavljenih u biltenu “Aktuelna privredna kretanja”, u prva četiri meseca ove godine Srbija je imala 2.032.000 zaposlenih .\nU isto vreme, pokazuju podaci iz biltena Republičkog fonda za penzijsko i invalidsko osiguranje u Srbiji ima 1.721.864 penzionera odnosno onih koji svakog meseca čekaju svoju prinadležnost za minuli rad. Uz ove, treba dodati i podatak Nacionalne službe za zapošljavanje da je u maju ove godine na evidenciji nezaposlenih bilo 676.693 osobe.\nProsta računica pokazuje da je “izdržavanih” lica odnosno penzionera i nezaposlenih više nego onih koji danas imaju radno mesto i to za čak 366.557 lica. No, čak i ukoliko se ne sabiraju oni koji traže radno mesto, odnos penzionera i broja radnika je izuzetno nepovoljan i iznosi nešto manje od jedan prema 1,2 , jer zaposlenih ima svega 310.136 više nego onih koji svakog meseca primaju penziju. Nesporna je činjenica da se već nekoliko godina penzije isplaćuju uz veliku mesečnu dotaciju iz budžeta Srbije i da one ne bi bile redovne niti ovolike kolike jesu da nije dodatnih izdvajanja. Sasvim je druga priča ko je zbog toga kriv i ko je taj što je isprazio nekada pune penzijske fondove , jer i sa njom i bez nje surova stvarnost se ne menja i dotacije iz budžeta zarad redovnosti isplate penzija moraće se nastaviti i narednih godina, a malo je verovatnoće da će ikada moći da se bez njih isplaćuju.\nJer, čak i kada bi svih 676.693 sada nezaposlenih lica našlo posao povoljan odnos koji stvara održivi penzijski sistem ne bi mogao da se napravi. Pod pretpostavkom i da se svi sada nezaposleni zaposle , značilo bi to da Srbija ima sadašnjih 2.032.000 zaposlenih i još 676.693 koji bi se zaposlili, što bi ukupno bilo 2.708.693 radnika. Oni bi i dalje imali postojećih 1.721.864 penzionera , pa bi zaposlenih bilo 986.829 više nego onih koji primaju penziju, a to bi značilo odnos jedan prema 1,45 što opet nije dovoljno za održivost penzijskog fonda odnosno za redovnu isplatu penzija bez značajnijih mesečnih dotacija iz budžeta.\nU prvoj polovini ove godine u kasu Fonda PIO leglo je 15 milijardi dinara više nego lane na ime doprinosa koje su poslodavci uplatili za svoje radnike. U odnosu na prvu polovinu prošle godine konačni račun Fonda PIO je u plusu za 8,4 odsto, ali ni to nije dovoljno za veće smanjenje dotacija iz repubičkog budžeta, ali jeste naznaka da gazde redovnije plaćaju staž i da će penzijska kasa moći da računa na više sopstvenog prihoda , a samim tim i manjim potrebama za intervencijom države.\nNema nas dovoljno\nOd ukupno 7.058.322 stanovnika Srbije, koliko Republički zavod za statistiku procenjuje da ih je bilo na kraju prošle godine, udeo radno sposobnog stanovništva je 66,4 odsto ukupne populacije odnosno 4.686.725 građana Srbije. Međutum, u radno sposobno stanovništvo RSZ svrstao je stanovništvo između 15 i 65 godina starosti, ali zanemarljiv je broj mladih od 15 do 20 godina koji , iako se smatraju radno sposobnim, traži ili ima radno mesto – oni se školuju bilo u srednjoj školi ili na fakultetima , pa samim tim i ne mogu doprinositi punijoj penzijskoj kasi. Prosta računica, opet pokazuje da čak i kada bi svi petnaestogodišnjac i nekoliko godina stariji od njih dobili radno mesto i dalje se ne bi došlo do idealnog odnosa radnika i penzionera koji bi trebao da bude 1 prema 3, jer da bi tri radnika “izdržavala “ jednog penzionera, u Srbiji bi trebalo da bude 5.165.592 radno sposobna stanovnika, a toga ne da nema nego neće ni biti, pogotovo ako se nastavi smanjenje ukupnog broja žitelja ove države.\nFinansijski direktor Fonda PIO Ivan Mimić priznaje da sve i kada bi ukupno radno sposobno stanovništvo u Srbiji , a to je znatno više od onih koji se danas nalaze na evidenciji Nacionalne službe za zapošljavanje, ušlo u osiguranje – a to znači našlo radno mesto – maksimalan mogući odnos broja penzionera i radnika bio bi jedan prema 2,2 u “korist” penzijskih čekova, a ni to ne bi bilo dovoljno. Mimić dodaje da se izdvajanja iz budžeta za isplatu penzija smanjuju i to iz godine u godinu, a kao primer navodi da je 2012.godine za tu namenu izdvajano 48,2 odsto, a prošle godine 35,12 odsto. Ukoliko bi, kaže, bio izuzet novac namenjen jednokratnoj isplati penzija od po 5.000 dinara koji je bio u novembru prošle godine i što ne predstavlja redovan rashod Fonda PIO, učešće budžeta u isplati penzija bilo bi još niže odnosno 34,2 odsto.\nFond PIO je prošle godine povukao 10,15 milijardi dinara manje para iz budžeta od planiranih, čime je učešće neto penzije u BDP lane smanjeno na 11,8 odsto, čime se Srbija zapravo približila onome što MMF od nje očekuje i traži. Naime, MMF je pre dve godine za cilj postavio da učešće penzija u BDP u Srbiji bude 11,3 procenta. Međutim, da bi se došlo do tog procenta, našoj državi nedostaje još nekoliko hiljada radnih mesta, jer samo zaposleni kroz redovnu uplatu penzijskog doprinosa mogu poboljšati stanje penzijske kase. Dakako, na punjenju penzijske kase prethodne dve godine radi i Inspekcija rada koja stalnim kontrolama nastoji da smanji rad na crno i natera poslodavce da kako oni tako i zaposleni pređu u legalne tokove što podrazumeva plaćanje svih, pa i penzionih doprinosa.\nZa samo dve godine primene Zakona o združenom inspekcijskom nadzoru otkriveno je oko 4.000 firmi koje su i poslovale i zapošljavale radnika na crno. Pored Poreske uprave, pravo da bez policijske pratnje uđe u posed takvih preduzeća dobila je i Inspekcija rada, a prema njihovim podacima, čak 60 odsto osoba koje su otkrivene da nedozvoljeno organizuju posao, odmah je prešlo u legalno poslovanje.\nJačati inovaciono preduzetništvo u Srbiji\nMinistar bez portfelja u Vladi Republike Srbije zadužen za inovacije i tehnologiju Nenad Popović ukazao je 13. jula 2017….


Društvena igra KULTOURIŠKA ⋆ Evropski pokret u Srbiji\nHome/Publikacije/Društvena igra KULTOURIŠKA\nDruštvena igra KULTOURIŠKA\tisidorac\t2022-04-08T15:19:47+01:00\nOvo je igra kopanja po mračnim delovima mozga u kojem stoji informacija o tome da li se Tisa uliva u Dunav ili Veliku Moravu, koje su glavne znamenitosti Novog Pazara i koja je najstarija biblioteka u Srbiji. Ne brinite, nismo ni mi znali, ali smo se ponosno izblamirali pred ostalima 🙂 KULTOURIŠKU smo osmislili da bismo vas podstakli da testirate svoje znanje i strpljenje, dali vam priliku da naučite nešto novo o zemlji u kojoj živite, ali i međusobno sarađujete i upoznate jedni druge – ili se posvađate, za to ne preuzimamo odgovornost! 😀 Šalu na stranu, ova igra je nastala nakon učeničkih interkulturalnih razmena širom Srbije na kojima smo toliko toga naučili i potvrdili da nas Različitosti ne dele, već ujedinjuju. Želimo vam dobru zabavu i mnooogo sreće ;).\nOva društvena igra objavljena je uz finansijsku pomoć Evropske unije. Za sadržinu ovog materijala isključivo je odgovoran Evropski pokret u Srbiji, kao i partneri Evropski pokret u Srbiji Leskovac, Forum civilne akcije FORCA Požega, Centar lokalne demokratije LDA Subotica i Timočki klub Knjaževac i sadržina nipošto ne izražava zvanične stavove Evropske unije. Rad Evropskog pokreta u Srbiji podržava Švedska u okviru programa Beogradske otvorene škole „Mladi i mediji za demokratski razvoj“.\nAutorke igre: Ema Štefanac, Zorana Milovanović i Adrijana Nikitović\nIzdavač: Evropski pokret u Srbiji, mart 2022\nDizajn: ISS Studio Design, Beograd\nUkoliko ste ste oduševljeni i kao mladi ili organizacija civilnog društva za mlade želite da dobijete svoju kopiju igre, pišite nam na office@emins.org .


Mere Vlade za povratnike: Poreske i carinske olakšice i brža nostrifikacija • Poportal\nPrema predlogu zakona koji je usvojila Vlada Srbije i uputila ga Skupštini na usvajanje, rok za nostrifikaciju diploma biće skraćen sa 90 na 60 dana, izjavila je premijerka Srbije Ana Brnabić otvarajući drugu konferenciju „Talenti na okupu 2.0“, u organizaciji nacionalne platforme „Srbija stvara“ u Beogradu, na kojoj učestvuje više od 450 mladih iz dijaspore.\nUkoliko je u pitanju diploma sa nekog od 500 najbolje rangiranih fakulteta na svetu, rok za nostrifikaciju biće osam dana, naglasila je Brnabić i dodala da se od 1. januara 2020. godine uvodi elektronski zahtev za nostrifikaciju diploma.\nKao jednu od mera za stimulisanje povratka, premijerka je istakla izmenu uredbe o carinskim povlasticama, kojom je predviđeno da povratnici u Srbiju neće plaćati carinu na uvoz lične imovine do iznosa od 20.000 evra, umesto\ndosadašnjih 5.000 evra, ukoliko su bili u inostranstvu od dve do deset godina.\nPovratnici koji se vraćaju u Srbiju posle više od deset godina boravka u inostranstvu, biće u potpunosti oslobođeni plaćanje carine na uvoz lične imovine.\nBrnabić je istakla i kreiranje platforme za komunikaciju sa povratnicima i dijasporom „Tačka povratka“, koja će im davati tehničke informacije, poput načina za dobijanje ličnih dokumenata, ali i informacije o studiranju, uslovima za investiranje, za rad i slično.\nPosebno su naglašeni poreski stimulansi za zapošljavanje povratnika, jer zakon koji će početi da se primenjuje od 1. marta 2020. godine predviđa da će poslodavac koji zaposli povratnika koji je bio u inostranstvu duže od dve godine, i da mu platu u visini tri prosečne zarade u Srbiji, u narednih pet godina biti oslobođen plaćanja 70 odsto poreza i doprinosa na tog zaposlenog.\nIstu olakšicu će imati i svako ko zaposli povratnika koji je bio na usavršavanju u inostranstvu od 12 meseci i mlađi je od 40 godina, a da mu platu dvostruko veću od prosečne zarade, odnosno oko 1.000 evra.\nBrnabić je među merama za stimulisanje povratka pomenula i kreiranje finansijskog vodiča, u saradnji sa Narodnom bankom Srbije, kao i formiranje Fonda za nauku, koji je već raspisao tri javna poziva za finansiranje projekata, od kojih je jedan namenjen upravo saradnji sa dijasporom.\nOna je najavila da će uskoro u Londonu biti otvorena i prva kreativna ambasada, namenjena upravo za komunikaciju sa predstavnicima dijaspore.\nBrnabić je najavila i da se pokreće veliki investicioni projekat „Srbija 2025“, koji bi trebalo da omogući da naša zemlja narednih godina ostvaruje veoma dinamične stope rasta, čak i od šest odsto godišnje, a očekuje da bi ove godine rast BDP-a mogao da bude oko četiri odsto.\nOdgovarajući na novinarska pitanja o svojoj političkoj budućnosti posle parlamentarnih izbora, Brnabić je izjavila da je još rano o tome govoriti i da je sada fokusirana na aktuelni mandat, dodavši da će građani na izborima odlučiti kome će poveriti novi mandat.


Marko Grujić je novi fudbaler Porta - Jutarnje.rs\nSa Liverpula pravo na Dragao! Marko Grujić ima novi klub. Srpski reprezentativac, član šampiona Engleske, igraće u ovoj sezoni za Porto.\nReč je o pozajmici do kraja sezone, a u Portugalu se prelazni rok još ne završava, pa nije bilo potrebe da se Zmajevi trkaju sa vremenom, pošto po dokumentima FIFA letnja pijaca traje do 25. oktobra.\nVest koju je objavio portugalski Rekord potvrđena je MOZZART Sportu, posao je završen i Grujić će se po završetku reprezentativnih obaveza uputiti ka Portugaliji, gde će se javiti novom klubu i pridružiti novim saigračima.\nI samo što dođe, Grujića čekaju dve velike utakmice: najpre derbi sa Sportingom u prvenstvu države, a onda i gostovanje Mančester sitiju u 1. kolu Lige šampiona. Da se odmah dokaže na najvećim testovima.\nBila je aktuelna priča da će se Marko vratiti u Bundesligu, gde je dve sezone sa dosta uspeha nosio dres Herte. Do poslednjeg časa bila je „živa“ opcija da pređe u Verder, ali se nije desilo. Međutim, današnji dan mu je doneo još bolje vesti: karijeru će nastaviti u mnogo većem klubu, koji igra u Ligi šampiona.\nSvestan je bio srpski reprezentativac da će teško doći do željene minutaže u Liverpulu, iako je došao i do prvog gola u dresu Crvenih u kupu i zato je želeo da ode negde gde će imati priliku standardno da igra. Porto je procenio da će mu Grujić pojačati vezni red i iskoristio je „luft“ u prelaznom roku u odnosu na veći deo Evrope da završi posao.\nPrethodni tekstMitropolit Amfilohije pozitivan na koronavirus\nSledeći tekstACO PETROVIĆ UZDRMAO REGION: ‘Zvezda je platila Ciboni da je zameni u Evroligi’ (VIDEO)


RTCG - Radio Televizija Crne Gore - Nacionalni javni servis :: Društvo :: Zapadnom Balkanu potreban Institut za inovacije\nDAMJANOVIĆ U BUDIMPEŠTI 16. 10. 2019. 14:13 >> 14:12 0\nZapadnom Balkanu potreban Institut za inovacije\nEvropski institut za inovacije i tehnologije (EIT) snažan je pokretač inovacija u Evropi i vidljiv je gdje god postoje njegove zajednice. Ona je izrazila nadu da će Generalni direktorat Evropske komisije za susjedstvo i pregovore o proširenju (DG NEAR) naći načina da podrži razvoj inovacijskih centara ovog instituta u zemljama zapadnog Balkana.\nMinistarka Damjanović učestvovala je juče u Budimpešti na glavnoj panel diskusiji konferencije INNOVEIT koju svake godine organizuje Evropski institut za inovacije i tehnologije (EIT) ali i dodijelila godišnje nagrade za inovacije u jednoj od kategorija.\nKako je saopšteno iz Ministarstva nauke, u panel dikusiji o obrazovanju i regionalnoj dimenziji kao osnovnim stubovima budućnosti ovog jedinstvenog instituta, Damjanović je rekla da je EIT snažan pokretač inovacija u Evropi i da je vidljiv gdje god postoje njegove zajednice.\n"Naši mladi ljudi, predstavnici biznis sektora kao i startapovi učestvovali su u EIT školama, takmičenjima i manifestacijama i to je značajno uticalo na njihov način razmišljanja i rada", ocijenila je Damjanović.\nOna je izrazila nadu da će "Generalni direktorat Evropske komisije za susjedstvo i pregovore o proširenju (DG NEAR) naći načina da podrži razvoj inovacijskih centara ovog instituta u zemljama zapadnog Balkana".\nOsvrćući se na dugogodišnje iskustvo istraživača i izvanrednu saradnju sa Cernom, ministarka je istakla da su upravo EIT kao umreženi institut, odnosno CERN kao infrastruktura, primjeri kako preduzetništvo i akademska zajednica mogu raditi zajedno i širiti kulturu inovacija i preduzetništva.\n"Uzbudljivo je vidjeti kako napredak u oblastima robotike, hemije i nauke o hrani, energetike i ICT-a, nauke o podacima i veštačke inteligencije, mašinskog inženjeringa, doprinosi značajnim inovacijama koje su nominovani inovatori razvijali u kategoriji EIT Venture Award” kazala je Damjanović prilikom dodjeljivanja nagrada.\nOna je naglasila da dolazi iz male zemlje na zapadnom Balkanu, koja je tek počela da primjenjuje inovacijske politike i razvija i povezuje svoj inovacioni ekosistem i da je za našu zemlju velika inspiracija vidjeti, kako funkcionišu i mijenjaju društvo na bolje, Zajednice znanja i inovacija (ZZI) ovog instituta.\nEIT Venture award je pripala finalisti čiji tim razvija jedinstvenu tehnologiju koja konvertuje energiju talasa na efikasan i održiv način. Ona je čestitala i inovatorima u drugim kategorijama ali i zajednicama EIT-a koje kroz podršku takvim inovatorima čine Evropu pravom inovacijskom unijom.\n"Inovacioni model EIT je kreiran da efikasno transformiše evropski inovacioni ambijent na način što rješava tržišne i sistemske nedostatke dovodeći u kontakt sve aktere, bez obzira na koje discipline i sektore se odnose, iz oblasti inovacija da rade zajedno. Kroz naredni EU program (Horizont Evropa za period 2021-2027) ovaj institut će imati povećan budžet a jedan od njegovih fokusa će biti širenje regionalnog uticaja, uključujući zemlje Zapadnog Balkana", zaključuje se u saopštenju Ministarstva nauke.


Tanjug 22. avgusta 2019. 17:14\nBEOGRAD – Marko Bastać i Dragan Đilas urušili su funkcionisanje Sportsko rekreativnog centra „Milan Gale Muškatirović“, a jedan od primera za to je što su plate zaposlenima u tom centru kasnile po pet i po meseci, kaže Jovan Knežević, direktor nedavno osnovanog Privrednog društva „25. maj – Milan Gale Muškatirović“ koje je, odlukom Skupstine grada, preuzelo nadležnost na ovim sportskim centrom.\n„Ovaj gigant iz 70-ih godina je svesno urušen, doveden na sam rub funkcionisanja i to je učinjeno na način koji su Bastać i Đilas očigledno planirali“, rekao je Knežević novinarima u Beogradu.\nJedan od primera za to je što su plate zaposlenima kasnile pet i po meseci, naveo je i dodao da su zaposleni uputili Bastaću pisanu molbu da im se makar dve plate isplate, ali ih je on odbio.\n„On ih je glatko odbio, a sa druge strane je 167 miliona dinara uplatio na račune agencija kao što je na primer ‘Kodeks trejd’ gde se pribavlja dodatno angažovanje radne snage za potrebe opštine iako opština, kroz sve izveštaje koje smo mogli da vidimo, posluje tako da nema potrebu za dodatnim radnim angažovanjem“, rekao je Knežević.\nKako je naveo, dugovi koji su se nagomilali svih ovih godina i plate zaposlenima koje nisu redovno isplaćivane mogli su biti isplaćeni sa tih 167 miliona dinara, „samo da je neko hteo“.\n„Pod tim mislim na Đilasa i Bastaća, ali očigledno nije postojala volja da se tako nešto i učini. Njima je ovaj sportsko rekreativni centar politički plen iz kojeg su finanasirali svoje kampanje, štampanje promotivnog materijala, kol centre i aktiviste koji su navodno besplatno bili na terenu i komunicirali sa građanima, dok u isto vreme za zaposlene u ovom centru nije bilo plata pet i po meseci“, rekao je Knežević.\nNaveo je da je novo rukovodstvo centra već preduzelo određene mere u korist građana, među kojima je niža cena dnevne karte.\n„Letnja sezona je na isteku, ali ovaj centar funkcioniše 365 dana u godini i može da pruži veoma mnogo sportskih, rekreativnih i poslovnih aktivnosti ljudima. Ono što smo mi odmah preduzeli, nakon što smo došli ovde, je da smo spustili cenu dnevne karte sa 250 na 200 dinara i pokazali da i sa tom cenom centar može da funkcionise i prihoduje“, rekao je Knežević.\nNaveo je da je, između ostalog, podignut kvalitet higijene u samom centru.\n„Mnogi korisnici centra su mi lično rekli da su veoma zadovoljni ovim izmenama i da se nadaju da će se nastaviti u tom smeru i mogu samo da kažem da hoće“, dodao je Knežević.\nNešto baš ne verujem u ovu priču.\nObnova ulica od Drinčićeve do Zoo-vrta na proleće\nSutra prekid isporuke tople vode u Zemunu\nOEBS pokreće program prakse za mlade iz JZ Srbije\nRHMZ: Stižu obilnije padavine, niže temperature i mraz\nVoz naleteo na auto kod Despotovca, nema povređenih\nOko 2.000 ljudi bilo na Prajdu u Beogradu, gradjani se žalili da im…\nSprečen pokušaj krijumčarenja firmiranih naočara\nDjordjević: U toku projekat osnaživanja centara za socijalni…


Margaret Atwood: Naukom protiv homofobije i transfobije – GayEcho\nSeks između puževa, gej pingvini i transrodne ribe samo su neki od primera koje je Atwood upotrebila da dokaže da priroda ne poznaje homofobiju i transfobiju. Na svom Twitter nalogu je početkom jula podelila nekoliko stavova o polu, rodu, te o tome kako razumevanje ovih tačaka polako evoluira.\nIzmeđu ostalog, podelila je i link ka članku iz magazina Scientific American, koji nosi naslov The New Science of Sex and Gender, i pratioce uputila na tekst koji je osnažen naukom, a ne predrasudama. Mnogi su požurili da je upozore kako priznavanje rodnih i interseks identiteta vodi brisanju tradicionalnih rodova, na šta im je ona odgovorila da se ništa ne briše, već samo evoluira i napreduje, a pod uslovom da je čovečanstvo ima dovoljno ljudskosti i volje za civilizovanim razgovorom.\nNa kraju je napomenula da će društvo napredovati samo ako se svaki pojedinac potrudi da razume strahove onog drugog, i dodala da postoji rešenje za svaki strah, budući da ljudi spadaju među kreativne stvorove.\n« Rusija može zabraniti zaključivanje braka transrodnim osobama\nBentley i BMW u duginim bojama »


Prezentacija mehanizacije za voćare i vinogradare u Irigu - POLJOPRIVREDNIK specijalizovani list za selo\nU pitanju je poljoprivredna mehanizacija, grupacija voćarsko-vinogradarskog programa, sa dugom tradicijom kako na inostranom tako i na našem tržitu. Proizvodi pripadaju grupaciji priključnih mašina koje se koriste u gotovo svim agrotehničkim i pomotehničkim merama kao što je redna i međuredna obrada zemljišta, uklanjanje korova, aplikacija pesticida, zelena i rezidba na zrelo itd.\nBiće prezentovane mašine vrhunskog i dokazanog kvaliteta koje će učiniti da svaka proizvodnja postane efikasnija i rentabilnija.\nSvima mkoji su zainteresovani za ove mašine, inženjeri kompanije će pomoći u odabiru najoptimalnijeg rešenja za konkretan voćnjak/vinograd.\nPored domaćeg iskustva svi će biti u prilici da dobiju stručne savete i od inostranih stručnjaka čije brendove zastupa "Milurović komerc" , a koji će biti na raspolaganju u toku trajanja prezentacije.\nMilurović komerc je, inače, porodična firma osnovana 1992. godine. Generalni je zastupnik Kubota poljoprivrednih i građevinskih mašina. Ima mobilnu servisnu ekipu koja je spremna za izlazak na teren u svakom trenutku. Na lageru imaju veliku količinu rezervnih delova. Ovu firmu odlikuje kontinuirani razvoj i unapredjenje, kako prodajnog programa tako i stručnosti tima.\nSve dodatne infomacije mogu se dobiti pozivom na brojeve: +381 63 503 488, +381 63 104 8650, +381 63 104 8082, +381 63 104 8434.


Razgovori o železničkom saobraćaju najavljeni tokom susreta američkog posrednika Ričarda Grenela i predsednika Srbije Aleksandra Vučića, u petak, 24. januara u Beogradu.\nZavršen je prvi sastanak delegacija Kosova i Srbije u Američkoj ambasadi u Berlinu o ponovnom uspostavljanju železničkog saobraćaja.\nČlanovi delegacija sastali su se sa ambasadorom Ričardom Grenelom (Richard Grenell), specijalnim izaslanikom američkog predsednika za mirovne pregovore Prištine i Beograda.\nKako je za Radio Slobodna Evropa (RSE) potvrdio Grenelov službenik za medije Dik Kastin (Dick Custin), sastanak je završen ali za sada nema dodatnih informacija.\nDirektor Kancelarije za Kosovo u Vladi Srbije Marko Đurić izjavio je nakon razgovora sa specijalnim izaslanikom predsednika SAD Ričardom Grenelom o železničkoj liniji Beograd - Priština, da se konkretnim rešenjima nada u predstojećem periodu.\nGrenel je o tome prethodno u Prištini razgovarao i sa predsednikom Kosova Hashimom Thacijem (Hashim Thaci) i liderima pokreta Samoopredeljenje i Demokratskog saveza Kosova (DSK) koji pregovaraju o formiraju novu vlade Kosova na osnovu rezultata izbora od 6. oktobra 2019.\nKosovsku stranu, na osnovu odluke odlazećeg ministra infrastrukture Pala Lekaja, u Berlinu predstavlja Đem Veselji (Xhemë Veseli), direktor odeljenja za kopneni transport i Ram Ćupeva (Ramë Qupeva), direktor putne infrastrukture, dok srpsku delegaciju predvodi Marko Đurić, direktor Kancelarije za Kosovo u Vladi Srbije.\n„Iako su naše institucije spremne da nastave da doprinose stabilnost i doborsusedstvu, naglašavamo da kakav god se sporazum postigao, on će biti samo na osnovu Ustava i zakona na snazi“, napisao je Lekaj na Fejsbuku.


30.01.2021 u 12:34\nVozio pijan 206 kilometara na sat\nSaobraćajna policija je jutros oko 5 časova, na delu auto-puta Šid-Beograd, na teritoriji Savskog venca, upotrebom tzv. „presretača” zaustavila vozača koji je vozio brzinom 206,1 kilometara na čas, na mestu gde je brzina ograničena na 80 kilometara na čas. U saopštenju se navodi da je kontrolom ustanovljeno da je dvadesetdvogodišnji vozač upravljao vozilom sa 1,10 promila alkohola u organizmu, prenosi Beta. „Reč je o muškarcu za kog je utvrđeno da je na društvenim mrežama delio snimke kojima je promovisao nebezbedno ponašanje u saobraćaju”, dodaje se u saopštenju. Policijski službenici podneli su prekršajne prijave protiv ovog vozača zbog nasilničke vožnje i vožnje u stanju visoke alkoholisanosti, piše u saopštenju.\nBOR – Policija u Majdanpeku i Kladovu, u redovnoj kontroli saobraćaja zaustavila je dvojicu muškaraca koji su vozilima upravljali pod dejstvom psihoaktivnih supstanci i odredila im zadržavanje do 12 sati radi trežnjenja. Protiv njih će biti podnete prekršajne prijave po Zakonu o bezbednosti saobraćaja, javlja Tanjug. Prvi muškarac od 23 godine zaustavljen je u Donjem Milanovcu dok je upravljao automobilom „golf”, dok je u Kladovu zaustavljen 41-godišnji muškarac koji je vozio „ford”, precizira se u saopštenju Policijske uprave Bor.


Održana sjednica Općinskog vijeća, uskraćeno obraćanje predstavnika FK Sarajevo | Novi.ba\nŽrijeb odlučio: Ovo su parovi 1/4 i 1/2 finala Lige šampiona NOVI.BA EKSKLUZIVNO OBJAVLJUJE, POGLEDAJTE SNIMAK UCJENE- Belmin Halilović za...\nJEDINI PRAVI DOM FK SARAJEVO\nObjavljeno:16.07.2020 - 18:09\nFK Sarajevo sa žaljenjem obavještava svoje navijače i javnost da, usprkos jasnom obećanju, na današnjoj sjednici OV Centar uopšte nije diskutovano o korištenju Olimpijskog stadiona "Asim Ferhatović Hase".\nNaime, načelnik Općine Centar je na press konferenciji održanoj 23. jula na Olimpijskom stadionu Asim Ferhatović Hase kao i u neformalnim razgovorima sa predstavnicima Kluba obećao da će na današnjoj sjednici OV-a biti razmatrani prijedlozi Memoranduma o razumijevanju dostavljenog od strane Kluba, koji predstavljaju uvod u rješavanje pitanja upravljanja i renoviranja Olimpijskog stadiona "Asim Ferhatović Hase".\nFK Sarajevo je u skladu sa dogovorom na protokol predao i molbu da se predstavnik Kluba obrati u vezi eventualnog glasanja i da dodatno obrazloži problematiku sa kojom se klub suočava, ali na tu molbu nije nikada odgovoreno, niti je tema uključena u dnevni red OV Centar.\nNaglašavamo da je FK Sarajevo u potpunosti spreman preuzeti upravljanje Olimpijskim stadionom "Asim Ferhatović Hase" kako bi kroz investicijski ciklus uspjeli da stadion ispuni uslove kategorije 4 kao jedini stadion takve vrste u Bosni i Hercegovini.\nOvim putem Fudbalski klub Sarajevo još jednom poziva sve nadležne da se uključe u rješavanje pitanja korištenja, upravljanja i renoviranja Olimpijskog stadiona "Asim Ferhatović Hase" koji je jedini pravi dom FK Sarajevo.


Radi se komparativnom istraživanju demokratskog razvoja 29 zemalja od centralne Evrope do Euroazije, koje je obavila organizacija sa sedištem u Vašingtonu.\nU istraživanju se daje ocena od 1 za najbolje do 7 za najgore stanje na nekom od sedam društvenih podruèja, a Srbije i Hrvatska dele zbirnu ocenu 3,64.\nDobile su istu ocenu za podruèja korupcije (4,25), nezavisnosti medija (4,00) i izbornog procesa (3,25).\nCivilno društvo u Srbiji s ocenom 2,25 bolje je ocenjeno od hrvatskog koja ima 2,50, demokratsko upravljanje na nacionalnom nivou bolje je u Hrvatskoj koja ima ocenu 3,50 nego u Srbiji koja ima ocenu 3,75, dok je Srbija s ocenom 3,50 bolja od Hrvatske (3,75) kad je u pitanju uprava na lokalnom nivou.\nHrvatska je s ocenom 4,25 nešto bolja u podruèju pravosuða od Srbije koja ima 4,50.\nPromene u odnosu na 2010. kad su Hrvatska i Srbija podelile ocenu 3,71, odnose se na napredak u obe zemlje u podruèjima civilnog društva i borbe protiv korupcije. U svim ostalim sektorima stanje je ostalo nepromenjeno.\nBolje rezultate od Hrvatske i Srbije imaju Slovenija i Estonija (obe s ocjenom 1,93), Letonija (2,14), Èeška (2,18), Poljska (2,21), Litvnija (2,25), Slovaèka (2,54), Maðarska (2,61), Bugarska (3,07) i Rumunija (3,43).\nDok su Srbija i Hrvatska napredovale, a Slovenija zadržala prošlogodišnju ocenu, stanje se pogoršalo na Kosovo koja sada ima ocena 5,18 dok je lane imalo 5,07, Bosna i Hercegovina koja sada ima 4,32, a lane je imala 4,25, Albanija koja sada ima 4.04, a lane je imala 3,93, kao i Makedonija i Crna Gora koje sadaju ima po 3,82 a lane su imale 3,79.\nTri najgore rangirane zemlje su Turkmenistan i Uzbekistan s ocenom 6,9 i Belorusija s ocenom 6,57.\nHrvatska kao model za EU-integracije\nU izveštaju za Hrvatsku koji prenosi tportal.hr piše da Hrvatska u okviru balkanskog regiona danas teži ulozi odgovornog voðe i modela za EU integracije.\nHrvatska spoljna politika usredsreðena je na normalizaciju odnosa sa susedima i promovisanje stabilnosti.\nIstièe se da je nekoliko državnièkih poseta Srbiji u 2010. doprinelo srdaènim, iako ne još prijateljskim odnosima i da je Hrvatska unapredila odnose sa Slovenijom.\nNa planu unutrašnje politike, istièu se sluèajevi u podruèju korupcije i najviši zvaniènici, bivši vicepremijer Damir Polanèec koji je osuðen je na 15 meseci zatvora, dok je bivši premijer Ivo Sanader uhapšen u Austriji. Zbog ekonomske situacije i novih skandala, palo je i poverenje u izabrane politièke zvaniènike.\nNakon prošlogodišnjih energiènih napora u borbi protiv korupcije na najvišem nivou, poveæan je rejting Hrvatske u tom podruèju, a veæu ocenu za civilno društvo dobila je zbog poveæanog uèešæa javnosti u graðanskim inicijativama, navodi portal.


Zvizdiću nije mjesto na sastanku u Briselu nego Dodik\nBivši ambasador BiH u Briselu Draško Aćimović izjavio je Srni da nije logično da danas u Brisel kao predstavnik BiH ide predsjedavajući Savjeta ministara Denis Zvizdić, koji je izabran u parlament BiH, nego je na tom sastanku trebalo da prisustvuje predsjedavajući Predsjedništva BiH Milorad Dodik.\n"Nije logično da /Zvizdić ide/ na sastanak na koji su pozvani predsjednici država regiona Aleksandar Vučić, Milo Đukanović i drugi. Na tom sastanku treba da prisustvuje predsjedavajući Predsjedništva BiH", istakao je Aćimović.\nOn je rekao da je svojom posjetom zamjenik američkog državnog sekretara DŽon Saliven dao podršku radu Predsjedništva BiH i podržao evropski put BiH.\nAćimović je podsjetio da je Predsjedništvo BiH potpisalo zajedničku usaglašenu izjavu o evropskom putu, istakavši da je i zbog toga ispravno bilo da sastanku u Briselu prisustvuje predsjedavajući Predsjedništva BiH.\nZvizdić je 6. decembra na konstitutivnoj sjednici Predstavničkog doma Parlamentarne skupštine BiH izabran za člana Kolegijuma ovog doma i trenutno je zamjenik predsjedavajućeg Predstavničkog doma, a danas u Briselu prisustvuje sastanku zvaničnika Balkana u svojstvu predsjedavajućeg Savjeta ministara.\nDodik sa Ivancovim razgovarao o formiranju Savjeta ministara


Moskva i Peking: Postigli smo novi dogovor o Severnoj Koreji - Sputnjik Srbija\n14:00 05.04.2018 (osveženo 15:03 05.04.2018) Preuzmite kraći link\nMoskva i Peking smatraju da je oružani sukob na Korejskom poluostrvu nedopustiv, izjavio je ministar spoljnih poslova Rusije Sergej Lavrov nakon sastanka sa svojim kineskim kolegom Vang Jijem u Moskvi.\nGeneralna proba rata: Stotine hiljada vojnika na zajedničkim vežbama Amerike i Južne Koreje\n„Detaljno smo razmenili stavove o situaciji oko Korejskog poluostrva, naglasili značaj da se tamo ne dozvoli oružani sukob i istakli da ne postoji alternativa političko-diplomatskom rešenju“, rekao je Lavrov.\nKineski ministar spoljnih poslova Vang Ji je, sa svoje strane, izjavio da su tokom razgovora sa ruskim kolegom Sergejom Lavrovom postignuti novi dogovori o Severnoj Koreji.\n„Upravo smo ministar Lavrov i ja imali temeljnu razmenu mišljenja o najnovijem razvoju situacije na poluostrvu i postigli nove dogovore“, rekao je kineski ministar.\nKomentarišući situaciju u Siriji Lavrov je rekao da su Rusija i Kina zabrinute zbog želje da se politiziraju aktivnosti u vezi sa Sirijom u okviru brojnih međunarodnih organizacija.\nOn je istakao da Kina i Rusija dele pristup sirijskom rešenju i da je Rusija informisala „svoje kineske prijatelje o rezultatima samita triju zemalja-garanta astanskog procesa koji je juče održan u Ankari, kao i o dokumentima koje su na ovom događaju usvojili predsednici Rusije, Irana i Turske“.\n„Mi smo, kao i Kina, zabrinuti zbog namere određenih snaga da politizuju aktivnosti u sirijskom pravcu u okviru UN i u okviru Organizacije za zabranu hemijskog oružja“, naveo je Lavrov i dodao da takav pristup može da nanese štetu rešenju situacije u Siriji.\nTrgovinski rat koji je pokrenula Amerika narušava pravila STO i potkopava temelje globalnog trgovinskog sistema, rekao je Vang Ji.\n„Kineska i američka ekonomija su duboko integrisane… Ako Sjedinjene Američke Države smatraju da pomoću protekcionizma mogu da profitiraju, onda se varaju“, izjavio je Vang Ji.\nPrema njegovim rečima, svetska ekonomija „jedva da je ušla u kolosek obnavljanje i rasta svetske trgovine, a u ovom trenutku Amerikanci pod izgovorom navodne zaštite, pribegavaju trgovinskom ratu“.\n„To je otvorena ekonomska hegemonija i ozbiljno i grubo narušavanje pravila STO. Ona podriva osnove globalnog trgovinskog sistema i, nesumnjivo, nanosi štetu normalnom razvoju svetske ekonomije i globalne trgovine“, naglasio je kineski ministar.\nOn je pozvao svetsku zajednicu da se zajednički „odupre takvim jednostranim koracima i kršenju pravila“.\nVang Ji, Sergej Lavrov, Severna Koreja, Kina


Fudbalska reprezentacija Saudijske Arabije - Blic Sport\nFudbaleri Saudijske Arabije doživeli su pravu dramu prilikom sletanja njihovog aviona u Rostov koji se zapalio!\nVelika pobeda ruske reprezentacije na startu Svetskog prvenstva, 5:0 protiv Saudijske Arabije, odjeknula je širom zemlje-domaćina Mundijala, ali su tamošnji mediji veliku pažnju posvetili i rečima srpskog ambasadora.\nKAKO SU RUSI DEMOLIRALI SAUDIJCE Fudbalska predstava pred 80.000 ljudi i kanonada "zbornaja komande" /FOTO/\nSvetsko prvenstvo je počelo, a domaćin Mundijala, reprezentacija Rusije, upisala je prva tri boda.\nGRUPA A Saudijska Arabija - "Levandovski" iz Mančestera, nema "stranaca" i važno je učestvovati\nSaudijskoj Arabiji će ovo biti peto učešće na Mundijalima, a na fudbalskoj mapi se pojavila 1994. na Svetskom prvenstvu u Sjedinjenim Američkim Država, kada je i ostvarila najveći uspeh - plasman u osminu finala.\nSaudijci dobili trećeg selektora od plasmana na Mundijal, samo dve zemlje neće imati stratega na žrebu\nArgentinac Huan Antonio Pici novi je selektor fudbalske reprezentacije Saudijske Arabije i treći izbor na klupi nakon izborenog plasmana na Mundijal u Rusiji.\nPaunović razmatra ponudu Videotona, odbio klupu Nigerije\nBivši selektor naše omladinske reprezentacije Veljko Paunović dobio je ponudu da bude trener mađarskog Videotona, nakon što je odbio da preuzme selekcije Nigerije i Saudijske Arabije.\nGolman poslušao savet klinca koji sakuplja lopte i - odbranio penal! /VIDEO/\nU svetu fudbala sakupljače lopte mediji pomenu tek kada neko od njih postane i sam zvezda, pa se potom priseća prvih "radnih dana" na velikim stadionima, na kojima je dodavao loptu starijima od sebe. Ipak, jedan mališan je na krajnje neobičan način uspeo da se "probije" znatno ranije.\nLudnica u Saudijskoj Arabiji: Mesija čuvali puškama od obožavalaca /video/\nDolazak Lea Mesija u Saudijsku Arabiju izazvao je pravu histeriju među njegovim obožavaocima u toj zemlju, pa su vojnici morali da ga čuvaju i puškama, što se Argentincu nije ni najmanje dopalo.\nKraljevsko veće Saudijske Arabije kritikovalo Rajkarda\nČlanovi veća za savetovanje kraljevske porodice u Saudijskoj Arabiji kritikovali su danas selektora fudbalske reprezentacije te zemlje Holanđanina Franka Rajkarada, zbog eliminacije u kvalifikacijama za Svetsko prvenstvo 2014. godine.\nZvanično: Rajkard novi selektor Saudijske Arabije\nFudbalski savez Saudijske Arabije saopštio je da je imenovao Franka Rajkarda za novog selektora reprezentacije.\nSaudijci smenili selektora koji je radio samo osam dana\nČelnici Fudbalskog saveza Saudijske Arabije uručili su otkaz selektoru državnog tima Nasiru al-Džoharu, koji je samo osam dana proveo na tom radnom mestu a onda otpušten zbog loših rezultata na Azijskom kupu u Kataru.\nJordan eliminisao Saudijsku Arabiju, Japan se provukao protiv Sirije\nFudbalska reprezentacija Saudijske Arabije, trostruki šampion Azije, eliminisana je sa kontinentalnog prvenstva koje se održava u Dohi, pošto je u drugom kolu B grupe izgubila od Jordana rezultatom 1:0, dok je Japan jedva trijumfovao protiv Sirije.\nNemci lako sa Mađarima, Ljorente spasao Špance protiv Saudijaca\nPripremajući se za Mondijal sedam fudbalskih reprezentacija odigralo je u subotu kontrolne utakmice.


SKUPŠTINA GRADA: USVOJEN PREDLOG ZAKLJUČKA O PRODAJI HALE – Smederevske novine\n5. septembra 2019. smederevske\t1 Comment\nOdbornici Skupštine grada usvojili su predlog zaključka kojim će biti omogućeno pokretanje postupka za prodaju zemljišta i hale u kojoj se nalaze proizvodni pogoni kompanije „PKC“. Prema izvršenoj proceni ukupna vrednost hale, parcele i infrastrukture u tom delu industrijske zone iznosi 6,3 miliona evra.\nPredlog, kako se čulo, dolazi nakon dvogodišnjih pregovora, a usledio je nakon što je „PKC“ i zvanično iskazao zainteresovanost za kupovinu ove imovine, koju trenutno koristi po osnovu ugovora o zakupu. Prema najavama, ova kompanija će, zbog proširenja kapaciteta, tu sagraditi još jednu proizvodnu halu površine oko 10.000 metara kvadratnih i na taj način obezbediti dodatnih oko 2.000 novih radnih mesta.\nPodsećamo, lokalna samouprava svojevremno je iz kredita vrednog 7,8 miliona evra sagradila dve proizvodne hale i infrastrukturno opremila deo industrijske zone na površini od oko 30 hektara. Kako se moglo čuti, hala koja je bila predmet rasprave površine je 19.000 kvadrata, a u njenu izgradnju uloženo je 5,8 miliona evra. Ona je „PKC“-u izdata u februaru 2015-te, a grad je, po osnovu zakupnine, u poslednje četiri godine ostvario prihod od 4 miliona evra. Uz 6,3 miliona evra, kolika je procenjena vrednost imovine, ukupan priliv u gradsku kasu, istaknuto je, iznosio bi 10,3 miliona evra. Prema planu, deo novca od prodaje, 3,8 miliona evra, biće iskorišćen za kompletnu otplatu kredita, dok će u budžetu ostati 2,5 miliona evra prihoda. Takođe, lokalnoj samoupravi ostaje manja hala, površine 3.000 kvadrata, što omogućava dodatne prihode od izdavanja.\nUsvajanjem zaključka i predloga teksta javnog oglasa, omogućava pokretanje postupak za otuđenje iz javne svojine grada Smedereva nepokretnosti u ulici Šalinačkoj BB putem prikupljanja pismenih ponuda.\n← SKUPŠTINA GRADA U ČETVRTAK, NA DNEVNOM REDU PRODAJA HALE\nPOSLEDNJE PRIPREME PRED „SMEDEREVSKU JESEN“ →\nNEMANJA ĐUKIĆ NAS ISTERUJE NA ULICU, TVRDE GRAĐANI KOJI ŽIVE PORED „ZMAJA“\n14. februara 2019. smederevske 0\nOne thought on “SKUPŠTINA GRADA: USVOJEN PREDLOG ZAKLJUČKA O PRODAJI HALE”\n6. septembra 2019. at 19:40\nU konkretnom slučaju radi se o nameri klasične prodaje nepokretnosti (zgrade i zemljište) navodno “poznatom kupcu“. Navodnim otkupom upravljačkih prava finske kompanije PKC od strane navodne indijske kompanije “Moterson Sumi“, finska kompanija PKC tim činom “izlazi iz zone potencijalne odgovornosti“ buduće organizacije rada i poslovanja, iz kog razloga je preventivno neophodno prethodno utvrditi aktivnu legitimaciju budućeg vlasnika nepokretnosti iz razloga pravne i ugovorne sigurnosti…?


Moskva odbacila izvještaje o mogućem napadu na Ukrajinu - BIGportal.ba\nMoskva odbacila izvještaje o mogućem napadu na Ukrajinu\n4 Decembra, 2021 4 Decembra, 2021 032\nMoskva je odbacila nove izvještaje američkih medija o mogućem napadu Rusije na Ukrajinu i optužila Vašington za pogoršavanje situacije i svaljivanje krivice na Moskvu, piše list “Komersant” pozivajući se na Ministarstvo spoljnih poslova.\n“Vašington post” je u današnjem izdanju citirao zvaničnike i jedan obavještajni dokument u kojem se navodi da američke obavještajne službe smatraju da je moguće da Rusija planira ofanzivu na više frontova protiv Ukrajine već od sljedeće godine, sa oko 175.000 vojnika.\n“SAD vode specijalnu operaciju radi pogoršanja situacije u vezi sa Ukrajinom dok prebacuju odgovornost na Rusiju”, rekla je “Komersantu” portparol ruskog Ministarstva spoljnih poslova Marija Zaharova.\nOna je dodala da su “provokativne akcije nedaleko od ruskih granica praćene optužujućom retorikom”.\nSAD, američki saveznici iz NATO i Ukrajina optužili su Moskvu za gomilanje trupa nedaleko od ukrajinske granice, a Kijev tvrdi da Rusija planira napad.\nMoskva je demantovala da planira invaziju na Ukrajinu i optužila je Kijev za gomilanje svojih snaga radi napada na teritoriju koju kontrolišu proruski orijentisane snage.\nRusija je saopštila da može da pomjera trupe po svojoj teritoriji, u skladu sa sopstvenim procjenama, i da one ne predstavljaju prijetnju izvan ruskih granica.\nPosljednji apel Merkelove: “Vakcinišite se”\nOvo su najpopularniji emodžiji 2021.\nVučić: Svi zajedno sačuvaćemo mir, nikome nije do rata\nĐaci čekaju odluku: Korona utiče na početak nastave u drugom polugodištu\nDoktor otkrio šta će se desiti ako jedemo previše sira – nije dobro\nZbog radova u ovim dijelovima Banjaluke danas će biti “suve česme”\nWhatsapp navodno testira veb verifikaciju u dva koraka, pozadinu za ćaskanje za glasovne pozive


Himnom Republike Srbije „Bože pravde“ u izvođenju a kapelo sastava „Srbski pravoslavni pojci“ večeras je, u prepunoj Velikoj većnici Gradske kuće, otvorena tribina „Košare – bitka koja traje“, organizovana s namerom da doprinese boljem razumevanju značaja bitke koja je predstavljala i pokušaj ukidanja granice između teritorije Kosmeta i Albanije. Gradonačelnik Subotice Bogdan Laban je, obraćajući se prisutnima, istakao da su Košare simbol odbrane zemlje i državne granice, jedna od najsurovijih i najtežih bitki u novijoj srpskoj istoriji, bitka za koju oni koji su je preživeli kažu da je bila pakao na zemlji.\nUz poziv da se velikim aplauzom pozdrave ne samo gosti tribine nego i svi učesnici bitke koji su svoje živote i sudbine svojih porodica stavili na oltar otadžbine - bitke koja je odnela 108 života, a donela mnogo ranjenih i invalida, gradonačelnik Laban je rekao da je naša obaveza da čuvamo sećanje na njihovu žrtvu, na njihov samopregor.\n– Naša je dužnost da borcima koji su tamo učestvovali i porodicama poginulih pružimo organizovanu pomoć u zdravstvenoj, socijalnoj zaštiti i poboljšanju uslova života – kazao je Bogdan Laban.\nSubotica, kako je rekao, nije zaboravila svoje sugrađane – učesnike bitke na Košarama – Josipa Siča koji je dobrovoljno otišao da brani svoju zemlju za koju je i poginuo 16. aprila i Dejana Perića, koji je preživeo Košare, ali i danas nosi kraj srca geler od ranjavanja.\nBitka na Košarama počela je 9. aprila 1999. godine, a završena 14. juna, kada se Vojska Jugoslavije nakon potpisanog Kumanovskog sporazuma povukla sa prostora Kosova i Metohije, podsetio je gradonačelnik i dodao da na Košarama Vojska Jugoslavije nije branila samo državnu granicu već je na jedan indirektan način određivala i sam ishod ratnog sukoba.\n– Da su snage UČK koje su napadale sa teritorije Albanije uspele da probiju odbranu jugoslovenske vojske i da su se, što im je bio cilj, spojile sa UČK snagama u Metohiji, pitanje je koja bi bila sudbina naše vojske i naroda – rekao je Laban.\nO junacima sa Košara, istakao je, treba govoriti svakog dana.\n– Ne smemo da zaboravimo te teške i tragične trenutke u kojima su mladi momci, vojnici na služenju vojnog roka starosti od 18 do 22 godine, sa svojim starešinama, branili granicu. Upravo hrabrost, posvećenost i požrtvovanost koji su ti vojnici, ti dečaci tada pokazali je nešto što treba da nas motiviše – podvukao je Laban.\nPosle 18 godina, kazao je, Srbija ispravlja nepravdu; 18 godina se čekalo na prvo spomen obeležje, prvom među jednakima, heroju Tiboru Cerni.\n– Godišnjica bitke na Košarama od ove godine se prvi put obeležava u skladu sa Državnim programom obeležavanja godišnjica istorijskih događaja Srbije. Predsednik države najavio je da će doneti odluku o dodeli spomenice kojom bi se obeležavala bitka na Košarama 1999. godine, da će taj orden dodeliti svakom od 108 junaka koji su dali život za srpske Košare i da će formirati odbor za izgradnju centralnog spomen obeležja kojim bi se očuvalo sećanje na 108 veličanstvenih sa Košara, ali i sve druge koji su dali svoj život braneći slobodu i nezavisnost Srbije – rekao je Bogdan Laban.\nPrema rečima komandanta odbrane Košara, pukovnika Ljubinka Đurkovića, tada se na visovima Prokletija branila otadžbina, štitilo pravoslavlje, pravdoljubivi svetski poredak, dobro od zla.\n– Mi tada nismo sačuvali samo granicu, već i stanovništvo, kulturno i istorijsko nasleđe. NATO generali i pukovnici javno govore: ‘da smo prošli Košare, danas bismo pili kafu u Beogradu’ – kazao je Đurković.\nObučenost i spremnost za žrtvu naše vojske, tvrdi, bila je najupečatljivija u srpskoj istoriji.\n– U bitki na Košarama vojnici, junaci, podoficiri, oficiri izbrisali su svoje živote iz brojnog stanja živih da bi odbranili otadžbinu – rekao je Đurković.\nSvoje sećanje na teške borbe podelio je večeras sa prisutnima heroj Aćim Šarović koji se tog kobnog aprila našao na Košarama kao vojnik na redovnom odsluženju vojnog roka.\n– Kada bi zatrebalo za svoju zemlju ponovo bih prošao pakao Košara – poručio je Šarović.\nPrisutnima se u ime organizatora tribine obratio i Saša Vujić, predsednik Gradskog odbora Društva srpskih domaćina Novog Sada. On se zahvalio gradonačelniku Bogdanu Labanu na bezrezervnoj podršci organizaciji tribine kao i prisutnima koji su došli u velikom broju.\nOrganizator tribine „Košare, bitka koja traje“ bio je Gradski odbor Društva srpskih domaćina Novog Sada, a suorganizator grad Subotica.


JEDNOKRATNA POMOĆ PENZIONERMIA, ISPLATA U DECEMBRU\nPenzionerima koji primaju minimalnu penziju biće isplaćena pomoć od 100 eura. Dok će penzioneri čija se penzija kreće u iznosu od minimalne do prosječne penzije, uključujući i ovaj iznos, primiti pomoć u iznosu od 30 eura. Saopšteno je iz Fonda PIO koji ovu aktivnost realizuje u saradnji sa Ministarstvom finansija i socijalnog staranja.\nPenzionerima koji primaju minimalnu penziju biće isplaćena pomoć od 100 eura. Dok će penzioneri čija se penzija kreće u iznosu od minimalne do prosječne penzije, uključujući i ovaj iznos, primiti pomoć u iznosu od 30 eura.\n„Navedena aktivnost je rezultat zajedničke inicijative Fonda i Ministarstva finansija i socijalnog staranja i sprovodi se u cilju poboljšanja materijalnog položaja penzionera čiji iznos penzije nije veći od prosječne penzije u Crnoj Gori“. Navodi se u saopštenju Fonda PIO.\n„Prema statističkim podacima za oktobar 2021. Godine, Fond PIO Crne Gore isplaćuje prava za 118. 319 korisnika u Crnoj Gori, od kojih je 113. 758 penzionera. Prosječna penzija u Crnoj Gori iznosi 292. 91 euro, dok je iznos najniže penzije propisan Zakonom o penzijskom i invalidskom osiguranju i iznosi 147. 08 eura, a prima je 16. 696 korisnika ovog prava. Kako je broj penzionera čija se penzija kreće u intervalu od minimalne do prosječne 47. 669, jednokratnu pomoć će primiti ukupno 64. 365 penzionera, što čini 56. 58 odsto ukupnog broja penzionera u Crnoj Gori“, saopošteno je.\nTags: BIJELO POLJE Crna Gora Jednokratna pomoć Penzioneri\nPrevious Svaki radnik upoznat sa stanjem kompanije\nNext RAST ZARADA U ZDRAVSTVU I DO 35%\nSVE VRSTE GORIVA POSKUPLJUJU JEDAN CENT\nNA ISTRAŽNOJ BUŠOTINI PRONAĐENA NAFTA\nZASJEDAO SAVJET ZA EKONOMSKI RAZVOJ OPŠTINE


Odao ga snimak: Miloš Obradov ukrao automobil koji je viđen na mjestu ubistva sarajevskih policajaca | BL Portal\nOdao ga snimak: Miloš Obradov ukrao automobil koji je viđen na mjestu ubistva sarajevskih policajaca\nPripanici Agencije za istrage i zaštitu BiH (SIPA) uhapsili su Miloša Obradova iz Istočnog Sarajeva zbog povezanosti sa ubistvom sarajevskih policajaca Adisa Šehovića i Davora Vujinovića.\nPrema saznanjima, sumnja se da je on direktno povezan s ubistvom, a riječ je o mladiću koji je i ranije privođen u sklopu ove istrage.\nIzvor iz istrage pojasnio je za Srpskainfo način na koji je Obradov povezan sa ubistvom policajaca i zbog čega je uhapšen.\n– U ovom slučaju vodi se detaljna istraga i u njoj učestvuju sve bezbjednosne agencije na području BiH. Mnoge stvari su provjeravane kako bi se našao trag koji bi doveo da otkrivanja ubica i njihovih saučesnika – pojasnio je naš sagovornik.\nOdao ga snimak\nNa početku istrage isticano je da su na mjesto ubistva automafijaši došli crnim „golfom 5“. Međutim, nedavno je saopšteno da je ipak riječ o crnom „seat leonu“, ukradenom 6. oktobra ove godine u Sarajevu.\n– Upravo krađa„seata“ je dovela do hapšenja Obradova. Inspektori koji rade na ovom slučaju došli su do snimaka na kojima se vidi kako Obradov krade pomenuti automobil, te je zatim uslijedilo njegovo hapšenje – istakao je izvor iz istrage.\nDodaje da inspektori sumnjaju da je upravo ovo vozilo služilo kao “čistač” automafijašima, a dovodi se i u vezu sa krađom još jednog vozila.\nU okviru istrage oko ubistva policajaca Miloš Obradov je već jednom saslušan, zajedno sa još dvije osobe.\nOn je 26. oktobra dobio poziv od SIPA, te se zajedno sa Stefanom Samardžijom i Srđanom Sokolovićem dobrovljno predao. Nakon toga oni su predati u nadležnost MUP-a Kantona Sarajevo. Poslije saslušanja njihov advokat je podnio krivičnu prijavu protiv policajaca, zbog brutalnog mučenja i premlaćivanja trojice muškaraca.\nU krivičnoj prijavi se navodi da su im policajci klještima gnječili testise, silovali ih kišobranima, puštali im „ezan za dženazu“ (poziv na molitvu u islamu) i tjerali ih da klanjaju.\nPodsjetimo, sarajevski policajci Adis Šehović i Davor Vujinović ubijeni su 26. oktobra ove godine kada su zatekli nepoznate osobe kako kradu automobile.\nAutomafijaši su odmah na njih otvorili paljbu iz automatskih pušaka, te je od zadobijenih povreda Šehović preminuo na licu mjesta, dok je Vujinović podlegao u bolnici.\nNakon toga pokrenuta je jedna od najvećih istraga kako bi se otkrile ubice. Od prvog dana sumnja se da je riječ o automafijašima iz Istočnog Sarajeva, a od početka istrage, pa do danas, saslušane su sve osobe koje su povezivane s krađom vozila.\nZbog sumnji da je povezan s ubistvom policajaca u pritvoru se nalazi Srećko Trifković, ali njegovi advokati tvrde da on nema veze s ovim slučajem.\nUčestvovale sve agencije\nIz Agencije za istrage i zaštitu BiH rekli su da su poslije hapšenja osumnjičenog pretresli prostorije i vozilo koje on koristi.\n– Hapšenju osumnjičenog prethodilo je preduzimanje operativnih aktivnosti SIPA u saradnji s Kantonalnim tužilaštvom Kantona Sarajevo, Obaveštajno-bezbjednosnom agencijom Bosne i Hercegovine i Ministarstvom unutrašnjih poslova Republike Srpske, u cilju lociranja i hapšenja – saopštili su iz SIPA.\nUmro bivši američki predsjednik, Džordž Buš\nPrijetnja Miloradu Dodiku teroristički akt


Izvoz u sedam mjeseci manji za 14,8 posto, a uvoz za 17,3 posto – Biznis.ba\nNaslovnaBiHIzvoz u sedam mjeseci manji za 14,8 posto, a uvoz za 17,3 posto\nIzvoz u sedam mjeseci manji za 14,8 posto, a uvoz za 17,3 posto\nobjavljeno 21. avg 2020. u 10:22\nIzvoz iz Bosne i Hercegovine u sedam mjeseci (januar – juli) ove godine iznosio je 5,82 milijardi KM, što je za 14,8 posto manje nego u istom periodu lani, dok je uvoz iznosio 9,53 milijarde KM, što je manje za 17,3 posto.\nPokrivenost uvoza izvozom, prema podacima Agencije za statsitiku BiH, iznosila je 61,1 posto, a vanjskotrgovinski robni deficit 3,7 milijardi KM.\nIzvoz u zemlje CEFTA-e je iznosio 918 miliona KM, što je za 15,9 posto manje nego u istom periodu lani, dok je uvoz iznosio 1,18 milijardi KM, što je manje za 12,4 posto. Pokrivenost uvoza izvozom je iznosila 77,3 posto.\nIzvoz u zemlje EU je iznosio 4,27 milijardi KM, što je za 15,1 posto manje nego u istom periodu prošle godine, dok je uvoz iznosio 5,78 milijardi KM, što je manje za 18,3 posto. Pokrivenost uvoza izvozom sa zemljama EU je iznosila 73,7 posto.


Dinar u utorak bez promene, kurs 118,0594 - Povezane vesti - Naslovi.net\nDinar u utorak bez promene, kurs 118,0594\nBEOGRAD: Dinar će u utorak zadržati približno istu vrednost prema evru kao danas, i zvanični srednji kurs iznosiće 118,0594 dinara za evro, objavila je Narodna banka Srbije. Dinar će prema evru na mesečnom nivou biti jači za 0,3 odsto, dok će na… »\nDinar će u sredu neznatno promeniti vrednost prema evru i zvanični srednji kurs biće 118,0594 dinara za jedan evro, objavila je Narodna banka Srbije (NBS). U odnosu na evro, dinar će biti jači za 0,1 odsto nego pre godinu dana, za 0,3 odsto jači… »\nDinar će u sredu neznatno promeniti vrednost prema evru i zvanični srednji kurs biće 118,05 dinara za jedan evro, objavila je Narodna banka Srbije (NBS). U odnosu na evro, dinar će biti jači za 0,1 odsto nego pre godinu dana, za 0,3 odsto jači nego… »\nDinar je u utorak neznatno promenio vrednost prema evru i zvanični srednji kurs iznosi 118,0471 dinara za jedan evro, što je najjača vrednost dinara u ovoj godini, objavila je Narodna banka Srbije (NBS). NBS je jučekupila 15 miliona evra da bi… »\nNovi magazin 19.02.2019\nDinar je danas neznatno promenio vrednost prema evru i zvanični srednji kurs je 118,0471 dinara za jedan evro, što je najjača vrednost dinara u ovoj godini, objavila je Narodna banka Srbije (NBS). U odnosu na evro, dinar je jači za 0,2 odsto nego pre… »\nVesti online 19.02.2019\nDinar je u utorak neznatno promenio vrednost prema evru i zvanični srednji kurs iznosi 118,0471 dinara za jedan evro, što je najjača vrednost dinara u ovoj godini, objavila je Narodna banka Srbije (NBS). NBS je juče kupila 15 miliona evra da bi… »\nDinar neznatno slabiji: 1 evro 118,04 po srednjem kursu\nZvanični srednji kurs dinara iznosi danas 118,0471 dinara za evro, što je neznatna promena u odnosu na ponedeljak, ali i novi najviši nivo dinara prema jedinstvenoj valuti evrozone, objavila je Narodna banka Srbije. Dinar je prema evru na mesečnom… »\nKurir pre 38 minutajoš 29 povezanih\nB92 pre 38 minutajoš 31 povezana\nSportski žurnal pre 5 satijoš 22 povezane\nBBC News pre 8 minutajoš 17 povezanih


Bujošević: Pretplata bi mogla da poskupi\nVesti Autor:FoNet22. nov. 201813:23 > 15:17\n„Pretplata, izdvajanje iz budžeta, prodaja programa i marketing – sve to nisu baš stabilni izvori finansiranja javnog servisa“, rekao je Bujošević.\nPrema njegovim rečima, do kraja 2015. to je bilo „na kašičicu“ i to uglavnmom odlazilo na plate zaposlenih.\n„Ne može se pobeći od toga da su njihovi izbori obavijeni velom politike, pošto ih bira Skupština Srbije“, izjavio je on.\nDržavni sekretar zadužen za medije u Ministarstvu kulture i informisanja Aleksandar Gajović je, u ime Ministarstva, poručio da je za Srbiju važan „jak i dobar javni servis“ i da je njihov predlog da se budžetsko finansiranje javnog servisa nastavi i u naredne dve godine.\nGajović je rekao da je Medijska strategija važan dokument, ali, uslovno obavezujući i da su od tog dokumenta, sa kojim se kasni dve godine, mnogo važniji medijski zakoni doneti 2014. koji „vape za promenom“.\nOkrugli sto „Javni medijski servis u Srbiji – finansiranje, upravljanje i regulacija“ održava se u okviru Projekta podrške javnim servisima u zemljama Zapadnog Balkana koji od februara 2018. do 31. juna 2020. sa 1.5 miliona evra finansira Evropska unija.


Kako za „Blic“ kaže izvor blizak Tužilaštvu, pre desetak dana „EPS Snabdevanju“ i Komori izvršitelja upućen je zahtev za prikupljanje potrebnih obaveštenja. Tužilaštvo utvrđuje da li je u „EPS Snabdevanju“ bilo zloupotrebe odgovornih prilikom podele predmeta pojedinim izvršiteljima.\nPrema našim saznanjima, zasad najdrastičniji primer koji se proverava odnosi se na jednu beogradsku izvršiteljsku kancelariju (ime poznato redakciji ali smo zamoljeni zbog istrage da je ne pominjemo). Ova kancelarija je od oko 30.000 predmeta utuženja građana dobila od JP „Elektrodistribucije“ čak - 17.000.\nTo praktično znači da je ovoj kancelariji samo za uzimanje predmeta u rad uplaćeno avansno minimum 79.560.000 dinara, što je u vreme uplate iznosilo oko 690.000 evra. Osim što je nerealno da jedna kancelarija odradi 17.000 predmeta, istrage će utvrditi i zašto je jednom izvršitelju dato toliko predmeta kada u Beogradu ima još oko pedesetak kancelarija.\nIzvor „Blica“ navodi da je Komora izvršitelja nedavno izvršila vanredni nadzor kancelarije koja je predmet obrade Tužilaštva i ustanovljeno je da ne postupa ažurno po predmetima na koje, kako se sumnja, ima monopol kod javnih preduzeća.\nPrema našim saznanjima, oko dve trećine izvršitelja u Srbiji, koje je imenovalo Ministarstvo pravde i koji imaju potpisane ugovore sa javnim preduzećima, nije dobilo nijedan predmet izvršenja od JKP „Elektrodistribucija Srbije“. Tokom istrage trebalo bi da bude utvrđeno i šta se dogodilo sa preostalih 13.000 predmeta, odnosno koliko je kancelarija dobilo predmete i po kojim kriterijumima ih je raspoređivalo JKP „Elektrodistribucija Srbije“.\nIzvor „Blica“ blizak istrazi kaže da bi ovaj slučaj mogao da odmota klupko o povezanosti nadležnih u javnim komunalnim preduzećima sa pojedinim izvršiteljima. Posredi je jednostavan lanac korupcije. Naš sagovornik dodaje da će pod lupom biti i ostala komunalna preduzeća, a na prvom mestu „Infostan“.\nIzvršitelji, osim avansnog plaćanja za posao po predmetu, kao i troškova sprovođenja izvršenja, imaju i nagradu za uspešno okončanje izvršenja, što po pravilniku Ministarstva pravde pada na teret dužnika, odnosno građana.\nElektrodistribucija Srbije Dugovi za struju Dugovi Dug Prinudna naplata Zloupotrebe Tužilaštvo za organizovani kriminal struja Izvršitelji EPS istraga EPS Snabdevanje


Ana Brnabić: Ako građani ne budu disciplinovaniji, slede drastičnije mere - Radio televizija Pančevo\nAna Brnabić: Ako građani ne budu disciplinovaniji, slede drastičnije mere\n16. marta 2020. 6. oktobra 2020. 0352\nBrnabić je za televiziju Prva rekla da je danas u glavnom gradu videla velike gužve u saobraćaju i na ulicama i istakla da građani nisu dovoljno ozbiljno shvatili i slušali preporuke predsednika države, premijera i stručnjaka.\n“Molim vas na samodisciplinu, posebno starije sugrađane, nemojte da izlazite napolje. Nemojte nas terati da uvodimo policijski čas i da vojsku i policiju izvodimo na ulice i u potpunosti zabranimo slobodu kretanja. To je najdrastičnija moguća mera i ni ja ni predsednik ne bismo želeli da je implementiramo”, rekla je Brnabić.\n“Dobiću danas izveštaje i iz drugih gradova, urbane sredine su najugroženije, ako je i u drugim gradovima ovako, onda je to poražavajuće”, rekla je Brnabić.\nOna je navela da je jutros na ulicama Beograda i u saobraćaju videla velike gužbe i veliki broj starijih sugrađana na ulicama, pekarama, prodavnicama.\n“Molim vas da svi preko 65 godina shvate najozbiljnije i zbog vas i zdravstvenog sistema. Moramo da se trudimo da kontrolišemo situaciju, kako bi broj zaraženih bio sveden na minimum, odnosno na onaj broj koji naš zdravstveni sistem može da primi i obradi”, rekla je Brbabić.\nIstakla je da bez solidarnosti, epidemija ne može da bude pobeđena.Premijerka je rekla i da je do sada u Srbiji registrovano 55 slučajeva novog korona virusa.\nOd njih je 28 osoba na kućnom lečenju, koji su stabilno.Od pacijenata koji se leče u medicinskim ustanovama, dve osobe su na respiratorima i u teškom stanju.\n“Trenutno imamo situaciju pod kontrolom, što ne znači da će tako ostati. Uobičajeno je da se oko 15 dana od pojave virusa drastično kreće da raste broj i očekuje se najjači udarac na zdravstveni sisitem”, rekla je Brnabić.\nSahrana Vladimira Vujovića u četvrtak na Starom pravoslavnom groblju\nMakedoska tradicija utkana u skulpture Siniše Noveskog\nVeliki jubilej najstarijeg sportskog društva u Srbiji


Crno-bela nostalgija: Foto arhiva - Zoran Batrović\nFoto arhiva - Zoran Batrović\nZoran Batrović, rođen 1958. godine, u Partizan je došao u januaru 1988, kao već afirmisan prvoligaški igrač, u naponu karijere. Pre toga, ime je stekao u Budućnosti iz Podgorice i Prištini, a u oba kluba se istakao kao vrsni strelac. Za Partizan je igrao godinu i po dana, i sa Partizanom je osvojio Kup Jugoslavije i bio i strelac u finalnoj utakmici protiv Veleža koju su "crno-beli" pobedili rezultatom 6-1. Vrsni tehničar, u Partizanu je zajedno sa Vladislavom Đukićem predstavljao ubojit tandem, kao i pre toga u Prištini. Posle Partizana, igrao je za Deportivo La Coruna, banjalučki Borac i budvanski Mogren.\nPosted by Aleksandar Pavlovic at 15:41\nLabels: Batrović, foto arhiva A - F


Potpisan ugovor za „Izradu strategije saobraćaja SBK“ - Travnik-grad.info\n28. Maja 2019. 29. Maja 2019. travnik-grad\tNisvet Hrnjić, saobraćaj, SBK, strategija\nDanas je u zgradi Vlade Srednjobosanskog kantona potpisan ugovor za „Izrada strategije saobraćaja SBK“ u vrijednosti 109.805 konvertibilnih maraka.\nUgovor o izradi strategije SBK potpisali su Nisvet Hrnjić, ministar privrede SBK i Mustafa Mustajbegović, direktor „Saraj Inžinjering“ d.o.o. iz Sarajeva, firme koja je na nakon provedenog postupka javne nabavke izabrana kao najpovoljniji ponuđač.\nStrategija saobraćaja SBK, posebno za svaki vid saobraćaja, ima za cilj definisanje akcija koje će biti primjenjene da bi se razvila vizija saobraćajne mreže (usluge, infrastruktura, zakonski okvir, tehnologije) u krakoročnom, srednjoročnom i dugoročnom periodu. Najvažniji elementi strategije su: ispunjenje socijalnih i ekonomskih zahtjeva; zadovoljavanje potreba u smislu održavanja, unapređenja i razvoja saobraćajne infrastrukture; finansijska održivost; usklađenost sa EU standardima i zakonima, zadovoljavanje potreba za bezbjednošću i potrebama za informacijama i minimalan dozvoljeni uticaj na životnu sredinu.\nStrategija saobraćaja treba da odgovori na ključna pitanja iz oblasti saobraćajne infrastrukture, tj. identifikuje ciljeve i akcije koje je potrebno provesti da bi se otklonili trenutni nedostaci saobraćajne infastrukture na području SBK. U konačnici ona treba da bude bude generator razvoja privrede SBK. Rok za izradu Strategije je 60 dana od dana potpisivanja ugovora.\nPotpisivanju ugovora su, osim potpisnika, prisustvovali premijer Srednjobosanskog kantona. Tahir Lendo i direktor Kantonalne direkcije za puteve SBK, Sulejman Bečirević.\n← Festival za djecu Futurea i ove godine obradovao najmlađe Travničane\nUskoro Pravilnik o zdravstvenoj zaštiti sportista u SBK →


Unapređenje bezbednosti robe i putnika u železničkom saobraćaju – "Infrastruktura železnice Srbije" ad\nObjavljeno 15. maja 2018. 12:47 12. juna 2018. 12:52\nOrganizacija i rad policije na unapređenju bezbednosti prevoza putnika i robe, bile su glavne teme seminara održanog u organizaciji fondacije „Hanns Seidel“, Nemačke savezne policije i MUP – a Srbije, održanog od 24. do 26. aprila, na Staroj planini. Na dvodnevnom seminaru predavači iz Nemačke predstavili su srpskim železničkim kompanijama i učesnicima iz tužilaštva primere dobre prakse i iskustva Nemačke savezne policije, u oblasti železničkog saobraćaja, kao i primenu relevantnog nemačkog zakonodavstva.\nNezaobilazna tema seminara je bila krađa metala sa železničke infrastrukture. Prema primerima iz nemačkog zakonodavstva, otkupljivači metala u obavezi su da identifikuju lice od koga vrše otkup metala, da pitaju za njegovo poreklo i da prijave ukoliko postoji sumnja da je metal otuđen sa železničke infrastrukture.\nNa seminaru je predstavljeno i iskustvo o obukama i opremljenosti kako Savezne, tako i železničke policije Nemačke, obavljanju policijskih poslova bezbednosti na železnici i važnoj međusektorskoj saradnji svih subjekata nadležnih za železnicu. Takođe je bilo reči o prevozu opasnih materija, praćenju velikih događaja (fudbalskih utakmica) i edukaciji građana o opasnostima na otvorenim prugama. Bilo je reči i o izradi i primeni pravilnika i drugih propisa, kako na nivou policije tako i na nivou železnice.\nKao zaključak ovog konstruktivnog i korisnog seminara, dogovoreno je da se sledeće godine u Srbiji, u saradnji sa železničkim preduzećima i MUP – om, izvede praktična vežba i demonstracija svih postupaka o kojima je bilo reči na ovom seminaru.\n„Infrastrukturu železnice Srbije“ na seminaru je predstaljao Vladan Živanović, pomoćnik direktora Centra za bezbednost.


Održan sastanak Saveta bezbednosti iza zatvorenih vrata\nVelika Britanija, Nemačka, Francuska, Estonija i Belgija prijavile su poslednju raketnu probu koju je izvršila Severna Koreja na sastanku Saveta bezbednosti UN održanog iza zatvorenih vrata.\nSeverna Koreja ispalila je početkom sedmice dva projektila kratkog dometa u more kod svoje istočne obale, čime je nakon tri meseca nastavila sa probama.\nIspaljenje projektila prvo je od 28. novembra kada je Severna Koreja izvršila probu, kako se navodi, "velikih višeraketnih lansera".\nU saopštenju nakon sastanka Saveta bezbednosti UN, evropske članice i Britanija zatražile su od Severne Koreje da se uključi u pregovore sa SAD s ciljem denuklearizacije Pjongjanga i da preduzme konkretne korake od odustajanja od nuklearnog i raketnog programa.\n"Neprestane provokacije rizikuju narušavanje mogućnosti uspešnih pregovora. Od ključne je važnosti da Savet bezbednosti osigura punu primenu rezolucija i da sankcije ostanu na snazi", navodi se u zajedničkom saopštenju.\nU saopštenju je upućen poziv međunarodnoj zajednici da poštuje obavezu da se striktno pridržava primene sankcija.\nBOLSONARA UJEO NOJ Nova bizarna nezgoda brazilskog predsednika (FOTO)\nBrazilskog predsednika Zzaira Bolsonara ugrizao je američki noj, nandui, srodna ptici emu, dok je provodio vreme u karantinu u predsedničkoj palati.\n"Upornost je moja tajna": Rudar preko noći POSTAO MILIONER, a evo na šta će da potroši novac\nRudar iz Tanzanije preko noći je postao milioner nakon što je iskopao dva najveća komada tanzanita, jednog od najređih minerala na svetu.\nAdministracija američkog predsednika Donalda Trampa odustala je od planova za deportaciju međunarodnih studenata čija se predavanja obavljaju putem interneta zbog pandemije virusa korona.\nNEMA VIŠE PRIVILEGIJA Tramp ukinuo poseban status za Hong Kong, Kini nametnuo NOVE SAKCIJE\nAmerički predsednik Donald Tramp potpisao je izvršnu uredbu kojom se ukida preferencijalni ekonomski tretman za Hong Kong nakon što je Kina uvela u toj oblasti nov zakon o bezbednosti.


Međunarodni dan porodice obeležen na Zvezdari : Gradska opština Zvezdara\nMeđunarodni dan porodice obeležen na Zvezdari\nU prostorijama Kancelarije za pomoć osobama sa invaliditetom (OSI) Gradske opštine Zvezdara, u sredu 15. maja 2019., obeležen je Međunarodni dan porodice edukativnom interaktivnom radionicom o značaju porodice, sa posebnim osvrtom na porodice koje imaju člana OSI.\nRadionicu je vodila psihološkinja Jelena Vulić, a učesnici na radionici su bili predstavnici Gradske opštine Zvezdara: Violeta Filip, zamenik predsednika GO Zvezdara, Robert Milićević, član Veća GO Zvezdara i Ljiljana Filipović, zamenik sekretara Skupštine GO Zvezdara, osobe sa invaliditetom i članovi njihovih porodica.\nTom prilikom Violeta Filip i Robert Milićević su pozdravili učesnike i istakli važnost porodice i značaj brige o osobama sa invaliditetom i njihovim porodicama, koju Opština Zvezdara sprovodi kroz različite programe podrške, kao i kroz sportske programe, manifestacije i aktivnosti u cilju podsticanja socijalne integracije i podizanja kvaliteta života sugrađana sa invaliditetom. Violeta Filip je istakla da se pitanja važna za osobe sa invaliditetom mogu rešavati jedino sistemski i da Gradska opština Zvezdara deluje u tom smeru, u skladu sa svojim ovlašćenjima. U tu svrhu je i osnovana zvezdarska Kancelarija za pomoć osobama sa invaliditetom.\nPredsednica Društva za sport i rekreaciju invalida opštine Zvezdara Jagoda Planojević je zahvalila Opštini na brizi koju pokazuje kada su u pitanju osobe sa invaliditetom i istakla da je Gradska opština Zvezdara za potrebe osoba sa invaliditetom obezbedila prostor u Sportskom centru „Olimp-Zvezdara” i da je Sportski centar jedinstven u Srbiji, jer je ceo prilagođen osobama sa invaliditetom, što je posebno važno kada je u pitanju bazen koji je opremljen hidrauličnom stolicom i liftom i na kome je za osobe sa invaliditetom i njihove pratioce omogućen besplatan celodnevni boravak svakog dana u toku sezone.\nU izlaganju Jelene Vulić prisutni su mogli da saznaju da iako je poslednjih decenija porodica prošla kroz različite promene u pogledu njene strukture, pod različitim društvenim, ekonomskim i demografskim uticajima, ona je i dalje ostala bazična jedinica društva. Podrška porodice je od ključne važnosti za osobe sa invaliditetom, a pored porodice neophodna je i podrška društva. Učesnici su na radionici promišljali i diskutovali o različitim modalitetima porodice (tradicionalna-moderna, uža-proširena, dvočlana-višečlana), zatim o specifičnim potrebama porodica koje imaju člana OSI i vidovima podrške, i na kraju, koje su to aktivnosti koje porodica može da sprovodi svakodnevno ili povremeno, kako bi podsticala zdravo funkcionisanje i povezanost među članovima.\nUčesnici su izrazili zainteresovanost i potrebu da nastave rad na temama koje su se otvorile na radionici, te će se Kancelarija za pomoć OSI GO Zvezdara potruditi da u narednom periodu organizuje psihološke i edukativne radionice na različite teme od značaja za osobe sa invaliditetom, kao jedan od vidova podrške i osnaživanja koje Kancelarija sprovodi.


Aditivi - Centar za prirodnu medicinu\nŠta su to aditivi, gde ih sve ima, čemu služe i kako deluju na čoveka. Da li ih se trebamo bojati i ako su zaista štetni za čovekov organizam kako da ih prepoznamo i izbegnemo. Postoji li neka zamena za njih...\naditivi hrana Walter Veight\nDr Ričard Šulc - Sve o herbalizmu (6.deo)\nPredstavljamo vam šesti deo emisije iz serijala "Lečenje neizlečivih bolesti" sa dr Ričardom Šulcem. Tema ove emisije je moderni i izvorni herbalizam. Kako se prave, šta trebamo da znamo o biljkama, koliko je potrebno vremena da napravimo određenu tinkturu. Takođe možemo saznati šta moderni herbalisti ne žele da mi znamo.\nDr Ričard Šulc - autor knjige Lečenje neizlečivih bolesti\nNajveći čovekov problem 1.deo\nSvi znamo šta je zdrav način života, svi znamo šta je potrebno preduzeti da budemo zdravi, ali zašto onda to ne radimo? Šta je to što nas sprečava da krenemo boljim putem, ostavimo cigarete, alkohol i kafu, pređemo na zdravu ishranu, postanemo aktivni, i konačno počnemo da živimo punim plućima? Na ova pitanja ćemo dobiti odgovor od Nikole Markovića, koji se i sam susretao sa sličnim životnim problemima, koje je uspeo na kraju da pobedi.\nI dok je predhodna epizoda samo malo dotakla temu o mlečnim proizvodima i o siru u ovoj emisiji ćete saznati šta je to zapravo sir. Da li je tako zdrav kao što se priča ili je to zadnja stvar koju bi čovek trebao da stavi u svoj stomak.


Gutereš: Vreme je da muškarci počnu da slušaju i uče od žena - Svet - Dnevni list Danas\nPočetna » Svet » Gutereš: Vreme je da muškarci počnu da slušaju i uče od žena\nGutereš: Vreme je da muškarci počnu da slušaju i uče od žena\nGeneralni sekretar Ujedinjenih nacija Antonio Gutereš poručio je da je polna ravnopravnost pitanje poštovanja ljudskih prava, a kako polna nejednakost u smislu diskriminacije žena šteti svima u društvu.\n1Piše: Danas Online 08. marta 2018. 11.04\nKako prenosi Anadolija, u poruci objavljenoj povodom Međunarodnog dana žena, prvi čovek UN-a Gutereš ukazao je na rasprostranjenost diskriminacije, seksualnog zlostavljanja i drugih vrsta napada na ženu u društvu i kulturi u kojima je muškarac suveren, a naveo je da se to događa na svim poljima od radnih mesta i filmskih setova do društvenih mreža i u svim delovima sveta.\nGutereš je kazao da je nepotpuna polna ravnopravnost u društvu i nedovršenost inkluzije žena i devojaka najveća borba ljudskih prava u svetu.\n“U svetu je više od milijardu žena lišeno pravne zaštite od nasilja u porodici. Razlika u prihodima muškaraca i žena iznosi 23 posto, a u ruralnim sredinama se penje i do 40 posto. Čak se ni ne primećuje da veliki broj žena nema nikakva primanja“, poručio je Gutereš i dodao da je poseban problem i veoma slaba zastupljenost žena u zakonodavnim institucijama, navodi Anadolija.\nNaglasivši da je investiranje u žene najefikasnije sredstvo za ekonomski napredak društava, kompanija i država, Gutereš je poručio da bi inkluzija žena doprinela lakšem sklapanju mirovnih sporazuma i jačanju ekonomije u svetu.\n“Odavno je vreme da muškarci počnu da podržavaju i slušaju žene i učiti od njih“, zaključio je Gutereš.\nantonio guteres, zene\n08. marta 2018. u 15.37\n„“Odavno je vreme da muškarci počnu da podržavaju i slušaju žene i učiti od njih“…Lepo zvuči iako je samo za prigodu osmomartovske bajke.


Dokle može ići rusko „njet“\nU retkim srpskim medijima, stidljivo i davno, pojavio se napis tajne operacije rasturanja SFRJ „Balkanski gavran“. Suština te operacije, gde je osovina SAD - Vatikan - Nemačka, posle 10 godina Broza, pošto su stvoreni uslovi u avnojevskoj Jugoslaviji, da se ista rasparča po nemačko-hitlerovskom scenariju, već je bila završena 1997. godine, gde su se čekali samo povoljni uslovi da se ista operacionalizuje, a prošlost nam kaže kako je to urađeno.\nZanimljivo je da su unapred definisani „razbijači“ Srbija - sa dve pokrajine, kao konstitutivni element Brozove federacije, gde će se posle brzog priznavanja novih balkanskih i istočnih država pozabaviti i razbijanjem Srbije. To je uzeto iz poznate „Trilaterale“, gde doslovno u tom dokumentu piše: „Demokratijom u zemljama socrealizma možeš dokazati sve! Svaka laž može biti istina, svaki ustav neustav, svaki zakon nezakon. Haos pogoduje našim korporacijama, a osiromašenje tih novih zemalja omogućiće jeftinu kupovinu svega onoga što korporacije zapada požele. Ali, da bi se to ostvarilo, u svakoj balkanskoj državici moramo imati svoje ljude na vlasti. Sve će teći stihijom, mržnja i ratovi će biti kraj socijalizma, a stvorićemo takav sud, gde se zna kome se tamo i koliko dugo mora suditi. On mora biti kao italijanska hobotnica, ali njen drugi centar, posle Haga, treba biti Beograd. Staromodne povelje u UN promeniti, gde sila mora biti iznad prava. Tako će se ostvariti strateški interesi globalističkog poretka, gde će ići sve dozirano do granice mogućeg, ne zatezati toliko uže da ne bi puklo, jer „istorija“ nas uči da na ruskom dvoru lude postanu ponekad vuci... Evropa mora posle svega odigrati ulogu EU, i dati svima nadu i šansu, onoliko koliko su interesi država stare Evrope. Nova Evropa mora biti garant ruskom pokušaju izlaska na topla mora i na svetsku globalističku scenu, gde se neće birati nikakva sredstva da se ista spreči...“\nOvaj citat sam dao da se vidi da SAD - Vatikan - Nemačka nisu pregovarale o statusu Kosmeta kao teritorijalnog dela Srbije, da bi se taj problem rešio. Iza maske diplomatije išlo se da se vidi koliko će i kako Rusi zatezati konopac, pošto ova osovina ima veliku moć u SB UN, gde će se stvoriti status kvo, onoliko koliko strateški to odgovara osovini. SAD smatraju i procenjuju da svaki regionalni nemir ili sukob mogu kontrolisati kao super sila, bez nuklearnog rata sa „ruskim partnerom za mir“, ali koliko su u pravu pokazaće budućnost.\nNajveći gubitnici su balkanski narodi, posebno Srbija i kosovski Albanci, jer su ostali u ratnom bubnju, gde Nemačka ne isključuje da slično pitanje otvori i u Vojvodini, a Saudijska Arabija, čak i Sandžak.


AKCIONA GRUPA ZA REFORMU POLITIČKOG SISTEMA: SPS I DS TRAŽE NOVI USTAV I SMANJENJE BROJA POSLANIKA – Balkanekspresrb.rs\nAleksandra Jerkov iz DS smatra da bi i predsednici opština i gradonačelnici trebalo da budu birani direktno, a kada je u pitanju izbor predsednika Srbije, trebalo bi ili zadržati postojeći način i povećati njegove nadležnosti, ili uvesti posredni izbor, ali bi tada njegove nadležnosti trebalo da ostanu onakve kakve su sada\nPREDSTAVNICI Socijalističke partije Srbije i Demokratske stranke danas su, na četvrtom posebnom slušanju Akcione grupe za reformu političkog sistema u Skupštini Srbije, predložili uvođenje personalizovanog proporcionalnog izbornog sistema.\nŠef poslaničke grupe SPS Dijana Vukomanović rekla je da bi optimalan broj poslanika u republičkom parlamentu trebalo da se utvrdi po kriterijumu “kubnog korena”, tako da bi u Skupštini trebalo da bude oko 190 poslanika. Ona je navela i da bi trebalo da se smanji broj birača koji mogu da pokrenu narodnu inicijativu sa sadašnjih 30.000 na 15.000, kao i da se smanji broj birača koji mogu da pokrenu inicijativu za promenu Ustava Srbije sa sadašnjih 150.000 na 100.000. Vukomanović je rekla da se SPS, kada je u pitanju Vojvodina, zalaže da se koriste nadležnosti koje su u skladu sa Ustavom Srbije i Statutom Vojvodine, odnosno da se one ne zloupotrebljavaju.\n– SPS se protivi svim pokušajima asimetrične federalizacije Srbije, rekla je Vukomanović i dodala da ne sme da se dozvoli formiranje “države u državi”.\n– Poslanikica DS Aleksandra Jerkov rekla je da njena stranka smatra da reforma političkog sistema mora da ide u dva pravca i da ima dva cilja – uspostavljanje kontrole vlasti i uključivanje građana u politički sistem i političke procese. Jerkov je ocenila da bez promene Ustava ne može biti ozbiljne promene političkog sistema. Promena Ustava nije ništa strašno, nije ono o čemu ne treba govoriti, rekla je Jerkova i dodala da je problem što se o njoj najčešće govori iz trenutnih političkih potreba, dnevnopolitičkih marketinških poduhvata. Pitanje broja poslanika u parlamentu i lokalnim skupštinama je sekundarno pitanje i sekundarni problem u našem izbornom sistemu. Mnogo veći problem je nepostojanje političkog i ličnog integriteta ljudi koji su izabrani, njihov nedostatak svesti da oni u tim skupštinama predstavljaju građane, a ne političke stranke, ili vrhove svojih političkih stranaka,rekla je Jerkova.\nIstakla je da, prema nekim računicama, evropski standard da broj poslanika treba da bude jednak kubnom korenu broja stanovnika, što bi u našem slučaju značilo da bi Skupština Srbije trebalo da ima između 180 i 200 poslanika.Jerkova je rekla da je DS na pokrajinskom nivou predložila personalizovani proporcionalni izborni sistem i navela da bi on mogao da se uvede na sva tri nivoa izbora. Prema njenim rečima, ideja je da bude onoliko izbornih jedinica koliko se poslanika ili odbornika bira u skupštinama. Sistem je i dalje proporcionalan, ali birači tačno znaju za koga su glasali, objasnila je.\nJerkova smatra da bi i predsednici opština i gradonačelnici trebalo da budu birani direktno, a kada je u pitanju izbor predsednika Srbije, trebalo bi ili zadržati postojeći način i povećati njegove nadležnosti, ili uvesti posredni izbor, ali bi tada njegove nadležnosti trebalo da ostanu onakve kakve su sada.\n– Poslanik Partije ujedinjenih penzionera Srbije Momo Čolaković rekao je da novim ustavnim zakonskim rešenjima treba ići na to da se popravi položaj najstarijih građana. – U Ustavu mora da postoji jasna odredba koja će obavezivati decu da se brinu o svojim ostarelim, nemoćnim roditeljima, rekao je Čolaković i dodao da “penzije moraju da se priznaju kao ustavna, neotuđiva, stečena i ekonomska, a ne socijalna\nkategorija”. On je istakao da PUPS smatra da bi građani trebalo da odlučuju ko će biti poslanik i naveo da je zato potrebno da se napusti model zatvorenih političkih lista i uvede način izbora koji će omogućiti da se ostvari veza između birača i poslanika.\nČolaković je ocenio da bi Srbija trebalo da bude jedna izborna jedinica, da je neophodno da se “poboljšaju rešenja u proporcionalnom izbornom sistemu” i da se cenzus “za ulazak u parlament” smanji sa pet na tri odsto. Peto posebno slušanje biće održano u periodu od 20. do 25.<